Semakin kuusir semakin ia hadir, 


Semakin kulupakan, semakin ia membelenggu fikiran, 
Kusedar kini, 


HATIKU MILIKMU 


Biarpun jauh kularikan diri, 

Namun ia tetap melingkar di tangkai naluri... 

SINOPSIS 


Umar Al-Mujahid keliru. Hatinya direntap dua cinta berbeza. Sukar 
untuknya menilai kerana hakikat kedua-dua cinta itu indah di matanya. 


Antara cinta yang pasti dan tidak pasti, Umar Al-Mujahid akur pada 
situasi. Dia memilih cinta yang pasti berbalas daripada seorang gadis jelita. 
Kehadiran gadis itu benar-benar mengubat luka penantiannya. Dia tidak mahu 
lagi mengharap pada cinta yang tidak pasti daripada si dia yang dianggapnya 
tidak sudi. Umar sudah putus asa dengan cinta si dia. Namun, hatinya tak 
pernah mengerti. Bayangan si dia tetap juga menghantui. 


Tatkala dunia cinta pilihannya dilalui, suara imannya berbicara. Antara 
dua cinta yang dicari bukanlah segalanya... Hatinya terkesima pada cinta Allah 
dan Rasul yang mengajaknya kembali kepada tarbiyyah dan da'wah yang 
pernah dilalui. Cinta tarbiyyah dan da'wah, cinta yang cuba diusir daripada 
hidupnya kerana terlalu kecewa dengan cinta si dia yang tak berbalas. Baginya, 
tarbiyyah dan da'wah lah orang ketiga yang merampas cintanya. Namun, 
tarbiyyah dan da'wah tak pernah kecewa merebut cintanya. Cinta perjuangan itu 
memburunya saban waktu dengan perantaraan teman-teman tercinta, 
terutamanya yang sama-sarna menuntut di Sekolah Taman Islam. Rupa- 
rupanya, cinta Allahlah yang berkuntum segar di sebalik cinta tarbiyyah dan 
da'wah. 


"Hatiku milik siapa?" Umar Al-Mujahid terus mencari. Dia mengalami 
konflik diri kerana kurang persiapan hati untuk menempuh ranjau dan duri di 
universiti. Akhirnya, suara imán memberikan jawapan. 

Apakah dilema cinta yang dihadapi? 

Apakah rahsia dia boleh berinteraksi dengan imannya? 

Apakah kesudahan cinta Umar Al-Mujahid? 

Kepada siapa akhirnya diserahkan hatinya? 



Dan banyak lagi persolan yang tersimpul dalam episod hidup Umar Al-Mujahid. 
Rungkaian kepada persoalan-persoalan yang melingkari kisah ini akan 
membawa pembaca bertanya diri sendiri, 

"Hatiku pula milik siapa?". 


HATIKU MILIKMU 


(Bosan! Serabut! Boleh blahlah kau Asiah Yusro.. .aku tak nak seksa perasaan 
aku lagi) hati Umar merintih pedih. Penantian itu satu penyiksaan. Bertahun- 
tahun lamanya dia menanti handsetnya berirama dengan satu mesej kepastian 
daripada gadis itu. Bertahun-tahun itu jugalah jiwanya sentiasa resah. Entah bila 
penantiannya akan berakhir dengan satu jawapan.Entah bila... 


"Umar, kau nak beli sim card baru, kan?" soal Fathil tatkala melihat teman 
sebiliknya itu asyik membelek-belek handset.. 

"A'ah!" Umar mengangguk ringkas. 

"Beli yang aku punya je lah," tawar Fathil. 

"Separuh harga?" acah Umar. 

"Beres. Kau nak sekarang ke?" 

"Tak nak..." Umar acuh tak acuh. 

"Cis, buang karen je!" bentak Fathil. 

"Bukan tak nak beli tapi tak nak kau main-mainkan aku. Kau nak jual betul- 
betul ke ni?" Umar meragui. 


"Muka hensem aku ni ada gaya penipu ke?" Fathil berwajah serius. 



"Aku pelik sebenarnya. Bukan ke baru sebulan kau beli sim card tu? Tiba-tiba 
nak jual, mesti ada apa-apa," 

"Tak sampai pun sebulan..." Fathil membetulkan fakta. 

"Habis tu, nak beli yang lain pulak?" 

"Mmm..dah beli pun. Aku sebenarnya nak lari dari mak we aku. Malas nak ada 
apa-apa kenangan. Aku tak nak dia tahu nombor baru aku," 

"Tiap-tiap malam gayut, tiap hujung minggu asyik dating pun, boleh clash 
jugak?" 

"Biasalah.. .lelaki mudah bosan. Seplayboy-playboy aku pun, aku nak cari 
perempuan baik tau. Dia ni emm.. .tak kena selera gadis idaman aku lah. Aku 
malas nak cerita kat kau. Kau tahu apa Umar.. .tak pernah bermak we," Fathil 
meluahkan. 

Dia sebenarnya cemburu apabila teman wanitanya asyik mendesak dia 
menceritakan tentang seorang lelaki. Teman wanitanya terlihat lelaki itu 
membonceng motornya pada suatu petang dan asyik memuji ketampanannya. 
(Siapa yang tidak cemburu.. .dan, kau tahu Umar....kaulah lelaki itu) 

"Aku bukan jenis mainkan perempuan macam kau..." Umar menyindir. 

"Eleh.. .nak kutuk aku lah tu. Kau tahu tak Umar, aku clash pun sebab aku tak 
nak mainkan dia lagi. Aku dah syok kat awek lain lah," 

"Ish, awek malang mana lah pulak yang kan jadi mangsa kau kali ni,.. Dasar 
playboy!" sinis mengenakan Fathil sambil tersenyum. 

"Dengki lah tu! Kau mengaku je lah Umar, kau tu tak berani macam aku nak cari 
mak we. Sampai sekarang tak der mak we. Dayus! Penakut!" Fathil pula 
mengenakan Umar. 

"Penakut?! Sikit pun aku tak takut lah.. .aku malas je!" 

"Eleh, cakap bolehlah. Kau kena tunjukkan pada aku, Aku cabar kau tackle 
Maziah," Fathil tersenyum sinis. Dia yakin Umar akan tewas dengan 
cabarannya. 


"Maziah mana pulak ni?" 



"Classmate aku. Sombong betul dia.. .buat aku tercabar je. Nanti ada peluang 
aku tunjuk kat kau. Tapi ingat, aku memang dah syok giler kat dia. Aku suruh 
kau tackle je, pas tu bagi jalan kat aku," 

"Kau kan mahir bab-bab tackle perempuan ni. Kau je lah tackle dia," 

"Kan betul kau penakut. Malu aku nak ngaku kawan... Kau tahu tak, Maziah ni 
bukan perempuan spesis biasa-biasa, dia lain sikit lah. Sebab tu kalau kau boleh 
tackle dia, memang aku tabik kat kau," 

"Hey, aku berani lah! Tapi, buang masa aku je tackle perempuan.." Umar 
menolak cabaran. 

"Kau ulang lah kata kau berani 1000 kali. Aku tak kan percaya selagi kau tak 
tunjukkan pada aku. Nah, ambil sim card ni. Kalau berani, aku cabar kau tackle 
Maziah dengan cara apa sekalipun..." wajah Fathil hambar. Dia keluar 
meninggalkan Umar sendirian. Dia ingin menghabiskan malamnya di cyber café, 
manalah tahu kalau boleh sangkut dengan mana-mana awek dalam laman chit- 
chat. 

(Buang masa layan Umar. Jenis budak baik, budak baik juga lah...) bisik Fathil. 


Umar tercabar. Dia mendengus. Simcard baru diisi ke dalam handset. 
Sejurus selepas itu, irama handset berbunyi. 

"Helio! Fathil..." suara lunak seorang gadis menerjah masuk ke gegendang 
telinga Umar. 

"Err, helio. Fathil tak der," Umar gugup berhadapan suara itu. 

"Ah, alasan je tu! Fika tak percaya... Fika nak cakap dengan Fathil, cepatlah..." 
suara itu mendesak. 

"Betul...dia keluar. Sumpah!" Umar meyakinkan. 

"Dah dekat 1000 kali Fika cali, kenapa dia tak angkat?" 


"Sebenarnya, Fathil dah pakai nombor baru. Ni dah jadi nombor saya," 



"Fika dah agak.. .dia memang nak larikan diri dari Fika. Tak tahu apa salah 
Fika...semua jantanmemang macam tu, suka permainkanperempuan," suara 
itu bertukar sebak. Tersentuh hati Umar. 

"Tapi, tak semua...." Umar membela kaumnya. 

"Fika tak pernah jumpa pun....semua lelaki yang Fika kenali tak boleh harap," 
"Err, suatu hari nanti jumpa lah...." 

"Huh, entah bila..." 

"Berdoalah pada Allah," 

'"Berdoa?" gadis itu ketawa terbahak-bahak mendengar saranan Umar. 

(Aku buat lawak ke?) bisik Umar, keliru. 

"Okeylah. Nanti saya duduk kat sejadah dan berdoa 24 jam. Untung-untung, 
putera kayangan pun rasa nak turun melamar saya. Okey, bye!" gadis itu 
melawak sambil ketawa lagi. 


Hati Umar bergetar. Inilah kali pertama dia bercakap dengan perempuan 
melalui telefon. Itupun secara tidak sengaja. Suasana di Sekolah Taman Islamnya 
dulu tidak pernah memberi peluang dan ruang untuknya mengenali seorang 
perempuan dengan lebih dekat. Jauh sekali untuk berhubung begini. Kali 
pertama dia cuba mendekati perempuan sewaktu awal masuk ke universiti. 
Itupun tak dilayan. Masakan tidak, perempuan itu ialah Asiah Yusro, 
perempuan yang terkenal dengan waro' di sekolahnya dulu. 


Suara merdu gadis yang baru dikenali sebagai Fika itu terus terngiang-ngiang di 
pendengaran. 

(Merdu sungguh suaranya., tentu wajahnya pun menawan. Lagipun, Fathil syok 
kat perempuan-perempuan cantik je. Tapi, kenapa boleh clash pulak?) 


(Astargfirullah! Fitnah besar pada hati aku ni....) 



Umar menepis bisikan-bisikan liar yang singgah di hatinya. Tiba-tiba irama 
handsetnya berbunyi lagi. 

"Helio, Fika ni!" 

Gurlp! Umar menelan liur. 

"Helio!" balas Umar. 

"Mmm. Fika lupa nak kenalkan diri tadi. Saudara jugak tak kenalkan diri pun," 
Umar terlopong. Suara merdu itu benar-benar menggetarkan hatinya. 

"Ñama penuh Fika, Nur Syafika bt Amir. Pelajar Kejururawatan. Saudara?" 

"Err.. .Umar Al-Mujahid bin Muhammad Suyuti," 

"Wow, machonya ñama. Orangnya pun mesti macho.. 

"Ish, tak der lah. Biasa je..." 

"Mmm, merendah diri pulak. Awak mesti best. Kalau Fika panggil abang Umar, 
boleh?" 

"Abang?!" Gurlp!!! 

"A'ah....tanda respect Fika, bukanya ada apa-apa. Boleh kan abang Umar?!" 
"Err..." kelu lidah Umar. 

"Okeylah bang Umar. Fika chow dulu. Nanti Fika cali lagi. Kalau rindu Fika, 
sms lah.. .miss you my hero! Ummmwah..." 

Gurlp! Sudah ke berapa kali Umar menelan liur. Fikirannya jauh menerawang. 
Dia cuba membayangkan wajah Fika. Hatinya dibuai bisikan-bisikan asyik 
tentang seungkap ñama Nur Syafika. Suara halus selunak buluh perindu itu 
terus bermain-main di ingatan. Umar cuba menepis tapi kali ini dia tak berdaya 
lagi. Suara itu terlalu merdu dan menggoda. Umar mengukir senyum sendiri. 

"Umar, kau nak tengok persembahan teater, tak?" Fathil mengajak. 
Kepalanya ligat mengatur strategi untuk mempengaruhi Umar. Dia mesti bijak 
menjerat Umar agar dia boleh bebas daripada buruan Fika. Baru petang tadi dia 
diburu lagi oleh Fika dengan pelbagai pujuk rayu. Akhirnya dia menjanjikan 



sesuatu untuk Fika kerana dia tahu dia tak boleh bebas daripada gadis yang licik 
itu selagi Umar tak dijadikan penggantinya. 


"Tak minat!" balas Umar. Ringkas. 

"Cis, budak skema! Tak sporting lah kau ni... Jom lah Umar, aku bukannya 
ajak kau club in, tengok teater dalam universiti je. Lagipun, bukan ada apa-apa 
malam ni.. .bosanlah!" 

"Aku tak nakü" tegas Umar. 

"Okey, kalau kau tak nak ikut, aku nak ubah plan pergi disco. Kau sanggup 
tengok kawan kau nak pergi tempat maksiat, Umar?" Fathil tahu kelemahan 
Umar, seterusnya cuba menjerat. 

"Tapi.. .Hizbi, Banna, Hanif, Faizi dan Syamil nak datang malam ni.. 

"Oh, kawan-kawan kau yang selalu datang tu. Baik aku chow cepat-cepat. Aku 
segan lah ngan diorang tu. Geng-geng malaikat tu, aku pulak geng setan. Ntah 
macam mana aku sebilik ngan kau sebab kau pun geng diorang jugak, kan?!" 

"Diorang tu satu sekolah ngan aku dulu.. .Tapi Hanif ngan Faizi bukan! Mereka 
kawan baik aku," 

"Patutlah kau pun ala-ala malaikat skit. Tak sebulu ngan aku.. 

"Hey Fathil, jangan kata cam tu! Aku pun gila-gila macam kau jugak tau. Ingat 
aku suka sangat diorang datang? Aku pun dah bosan dengan diorang. Asyik nak 
ajak aku pergi program agama je, ingat ni zaman sekolah dulu lagi agaknya," 

"Kau biar betul, Umar. Cakap bolehlah..." Fathil ragu-ragu. 

"Okey, aku ikut kau pergi tengok teater!" 

"Hah, macam tu lah kawan aku! Jangan pandai cakap je tapi kena tunjukkan. 
Macam ni lah yang aku nak.. 


Fathil menghidupkan enjin motorsikal krissnya. Umar membonceng di 
belakang. Kepalanya asyik memikirkan pertemuan yang bakal diatur antara 
Umar dan Fika. 



/, Eh..eh.. Maziah lah!" Fathil tak menyangka terserempak dengan Maziah. 


"Yang mana?" 

"Tu, tu, baju putih.. 

Umar berpaling ke belakang. Matanya liar meneliti gadis berbaju putih yang 
sedang menunggu di perhentian bas bersama beberapa orang kawannya. 
Kelajuan motorsikal yang dipandu oleh Fathil menyebabkan pandangannya 
mampu menatap wajah Maziah sekilas cuma. 

"Nampak tak?" suara Fathil agak meninggi melawan frekuensi angin. 

"Sikit-sikit je..kau bawa motor laju sangat/'balas Umar. 

" Okey, aku pusing lagi sekali. Cam betul-betul tau..." Fathil bertindak seperti 
apa yang dikata. Sebaik sahaja melepasi perhentian bas itu, dia memperlahankan 
motorsikalnya sambil berteriak gatal, 

"Maaaziaaahhhh...!" Gadis itu memandang tepat. Kawan-kawannya juga turut 
memandang. Panahan matanya tembus ke hati Fathil hinggakan motorsikal yang 
dipandunya hampir hilang kawalan. Nasib baik sempat cover. 

(Boleh tahan! Tapi, macam pernah nampak, di mana ya?) bisik Umar. 

Umar cuba mengecam wajah Maziah sekali lagi. Matanya beralih fokus kepada 
seseorang. 

(Eh, Asiah Yusro?!)Dia terperanjat melihat gadis yang berada di tepi Maziah 
ialah Asiah Yusro, gadis pujaan hatinya. 

(Alamak, mesti Asiah Yusro terkejut tengok aku naik motor dengan budak gila- 
gila macam Fathil ni. Mesti dia sangka aku tak thiqoh lagi. Ahh,..biarkan. Boleh 
blah lah Asiah Yusro dengan thiqoh kau tu.. .kaulah wanita paling kejam. 
Bertahun-tahun kau buat jiwa aku terseksa!) 


Fathil mencari tempat parking berhampiran dewan besar universiti. 
Kakinya pantas menyusun rentak ke dewan, diiringi oleh Umar. 


"Fawa si Maziah, kan?!" 



"Kau memang.. .cari orang lawa je!" 

"Kau tahu ape! Maziah tu bukan saje lawa tapi baik, tau!" 

"Buktinya?" 

"Ntah?! Aku tengok dia pandai bawa diri. Nampak terjaga..." 

"Perasaan kau je tu! Aku rasa perempuan macam tu berpotensi besar buat jiwa 
kau terseksa," Umar belajar daripada pengalaman. 

"Orang tak de mak we cam tu lah! Mana kau tahu tengok perempuan," 

"Kau jangan cabar aku, Fathil. Tengoklah nanti, dalam masa sesaat pun aku 
boleh cari mak we," 

Pap! Satu tumbukan lembut singgah di bahu Fathil. Seorang gadis berwajah 
jelita, beraksi menggoda sedang menarik muka masam. 

"Fathil nak nyorok dari Fika, ye?!" marah gadis itu. Comel. 

(Fika?! Gurlpü) 

"Umar, kau bertuah malam ni.. .memang sesaat pun!" Fathil separuh berbisik. 
Umar kehairanan dan cuba mentafsirkan kata-kata itu. 

"Err, tak de lah Fika. Fathil sebenarnya púas cari pengganti untuk Fika. Bukan 
Fathil tak suka Fika, tapi Fathil rasa ada orang yang lebih baik untuk Fika 
berbanding Fathil. Itu tanda sayang ikhlas Fathil pada Fika. Kenalkan ni Umar 
Al-Mujahid. Dia boleh jadi pak we baru Fika,"pandai Fathil menyusun ayat. Dia 
memang mahir bertanam tebu di pinggir bibir. Hatinya melonjak-lonjak riang 
kerana boleh bebas daripada perempuan yang dianggap merimaskan ini. 
Lagipun dia tahu, memang itu yang Fika inginkan. Fika tentu gembira melihat 
lelaki misteri yang membonceng motornya tempoh hari, kini ada di depan 
matanya. 


Umar dan Fika saling berpandangan. Umar lemas dengan renungan tajam gadis 
itu. Dia makin tenggelam dengan senyuman manis yang muía berkuntum dari 
bibir mungil bak limau seulas, merah bak delima merekah. 


(Cunnya Fika!) terbeliak mata Umar. 



(Wow, 10 kali ganda lagi hensem dari Fathil! Macam Hritik Roshan..) Fika pun 
turut terpegun dengan ketampanan Umar. 


Hidup Umar makin terawang-awangan dibuai bayangan Fika. Si gadis 
jelita. Teknologi sms 'dimanfaatkan' sepenuhnya sebagai penghubung saban 
hari. Kadang-kadang, sampai tak tidur malam mereka berbalas sms. 

(Jiwa aku selalu resah. Ibarat makan tak kenyang, mandi tak basah. Inikah 
makna cinta? Ya, aku rasa, aku dah jatuh cinta!) 

Kini, barulah Umar dapat merasai keseronokan memiliki seorang teman wanita 
sebagaimana yang sering diceritakan oleh Fathil. Memang seronok! Umar tak 
mampu lagi menongkah arus di lautan cinta remaja yang menipu daya. Dia 
membiarkan dirinya terus dan terus hanyut dipukul badai cinta yang kian 
bergelora. Cinta yang terumbang-ambing di samudera lúas dan tak tertinjau 
tepiannya. Kini, malamnya ditemani mimpi-mimpi indah,siangnya teruja dek 
warna-warni cinta. Cinta itu indah. 

(Fika, kau istimewa! Bagiku, kaulah penyingkap makna cinta di hati ini... Fika, 
bayanganmu sentiasa menemaniku. Fika, hatiku milikmu! Oh, Fika...) 


Tok!Tok! Assalamualaikum... 

Kebetulan, Fathil hendak membuka pintu untuk keluar tatkala pintu biliknya 
diketuk. 

"Umar ada?" seraut wajah bersih seorang lelaki tercegat di depan biliknya. Bibir 
lelaki itu menguntum senyuman. Tangannya dihulur untuk berjabat tangan 
dengan Fathil. Fathil menyambut salam dengan kekok. 

'Saya Banna... Hassan Al-Banna," lelaki itu memperkenalkan diri. 

"Kenal.. .selalu dah nampak muka kau tapi tak tahu ñama. Kau duduk kolej 
sebelah, kan?!" 

"Mmm.. .awak?" 


"Aku Fathil,". Sejurus selepas itu Fathil melaung memanggil Umar. 



"Umar, kawan kau datang!" Tiada laung balas. Senyap. Handset Fathil pula 
berirama minta diangkat. 


"Helio, Joe! Dia masih ada kat stall tu? Aku nak pergi lah ni/'. Fathil tergesa- 
gesa mengikat tali kasut. 

"Umar tertidur, kot. Pergi lah jenguk dalam compartment dia tu!" Ujar Fathil 
kepada Banna. Banna mengangguk. Fathil meluru keluar sebaik sahaja tali 
kasutnya kemas diikat. 


Banna masuk ke compartment Umar. Dia sedang nyenyak tidur. Tidur 
petang. Di dalam genggamannya yang terbuka, Banna menjeling kepada satu 
mesej yang tertera di skrin handset. 


Bang Umar, takkan asyik sms je. Petang esok kita jumpa kat PWTC nak? 
Bolehlah bang...plizzzzzz....luv uü! Fika saaaaaayang abang. Ummmwahhh! 


Banna terkejut membaca mesej itu. Dikelip-kelipkan matanya bagaikan tidak 
percaya. 

(Umar sedang bercinta?) hatinya sukar menerima. 

Selang seketika, pintu bilik itu dikuak orang. Fathil masuk tergesa-gesa tanpa 
membuka kasut. Dia mengambil sekeping kad bersampul biru muda. 

(Tertinggal agaknya...)Banna memandang Fathil dengan senyuman. 

"Dia tak bangun lagi ke?" Fathil sempat menjenguk Banna di dalam 
compartment Umar. 

"Emm..tak lagi!" balas Banna masih tersenyum. Fathil mendengus lalu 
menggoyang-goyangkan bahu Umar. 

"Woii, bangunlah....kawan kau datang ni!" tengking Fathil. Umar menggosok- 
gosokkan mata. Dia menatap paparan mesej di skrin handset seketika, kemudian 
pantas menutupnya. 



"Macam tu lah dia. Hari-hari main sms sampai tertidur. Aku nak ajak keluar pun 
susah sekarang ni," leter Fathil. Hati Banna makin curiga dengan Umar. 

"Err, nak ke mana tu?" Banna sempat bertanya. 

"Nak ke stall. Sekarang ni kan Mujahidah Week, bolehlah membeli sambil 
ngorat mujahidah..." Fathil ketawa berdekah-dekah dengan lawaknya. Banna 
turut tersenyum. 

"Chow dulu..." Fathil melemparkan senyuman ramah. 

(Bagus dia, mudah masuk ngan orang...) hati Banna memuji Fathil. 


Banna menerangkan kepada Umar bahawa dia datang untuk mengajak 
Umar menghadiri perjumpaan mingguan smart group bagi pelajar-pelajar 
lepasan Sekolah Taman Islam, sebuah sekolah swasta yang tidak asing lagi di 
negeri Utara. Namun, tak semua orang yang menyertainya berasal daripada 
sekolah itu, majoriti mereka daripada situ. Smart group ditubuhkan bertujuan 
untuk mengumpulkan mereka, berbincang soal akademik, akhlak, isu semasa, 
tarbiyyah dan da'wah. Smart group juga dapat mengikat hati-hati mereka agar 
tetap bersama sahabat-sahabat yang soleh dan suasana yang mendidik. 
Kewujudan smart group adalah cetusan dari kesedaran bahawa fatamorgana 
dunia hari ini terlalu menipu daya. Maka, setiap jiwa yang hajat kepada Islam 
perlu dikumpulkan bersama biarpun dalam smart group kecil agar mereka boleh 
lengkap- melengkapi dan kuat- menguatkan menghadapi cabaran jahiliyyah. 

(Ahh, boleh blahlah smart group! Pergi jahanam dengan Asiah Yusro... Aku 
dah besar, aku tak perlukan smart group. Aku bukan pelajar Sekolah Taman 
Islam lagi. Aku mahasiswa universiti. Smart group, namanya pun sudah jelek 
aku mendengarnya!) 

"Banna, ana ada hal lah esok," Umar masih mengekalkan ganti ñama ana yang 
cukup sebati dituturkan di Sekolah Taman Islam. 

"Hal apa yang lebih penting dari smart group?" 

"Err.. .nak buat assignment, banyak lagi tak siap. Hari Isnin ni dah kena hantar," 
Umar beralasan. Dia sudah pandai berbohong. 


"Kalau macam tu, kita buat smart group di bilik nta. Sambil-sambil tu, kami 
semua boleh tolong nta siapkan assignment.." Banna menawarkan pertolongan. 



"Eh, tak yah lah.. .ana boleh buat sendiri/'Umar menolak. 


"Datang smart group kejap je, Umar. Tak sampai pun sejam. Insyallah, kalau nta 
datang, Allah akan permudahkan urusan nta untuk buat asignment. Kalau kita 
tolong agama Allah, Allah akan tolong kita. Smart group bukan benda main- 
main, ianya tanda sensitiviti kita pada agama. Sahabat-sahabat kita semuanya 
dah cukup rindu kat nta,. Masuk ni, dah tiga kali nta tak datang. Bayangkan tiga 
minggu nta menghilang, macam mana sahabat-sahabat kita tak risau?!" 

(Mereka semua ni sama cam dulu. Ambil berat sungguh! Tapi, aku dah bosan 
dengan smart group...) 

"Malam kami ziarah bilik nta ramai-ramai tu, nta ke mana? Bukan ke kita dah 
janji?!" Banna melontarkan persoalan. 

"Ana minta maaf. Ana terlupa. Malam tu, Fathil ada urusan. Ana temankan dia. 
Tak sempat nak hantar mesej kat nta," 

"Umar, ana bukan nak marah, ana masih sangka baik kat nta. Nta tetap sahabat 
kami sampai bila-bila. Datanglah esok..." 

"Esok memang ana tak bolehlah. Kirim salam je lah kat semua. Kalau ditanya, 
katakan ana banyak assignment," 

"Insyallah. Oh ya! Dr. Azmin kirim salam . Dia kata púas dia contact nta tapi tak 
dapat-dapat,". Wajah kebapaan bekas guru di Sekolah Taman Islam yang kini 
sudah bergelar pensyarah itu, bertandang di fikiran Umar. Baru semalam dia 
bertembung dengan Dr. Azmin namun dia cepat-cepat mengelak. 

(Aku tak nak jumpa Dr. Azmin lagi. Aku dah bosan dengan bicaranya tentang 
tarbiyyah dan da'wah. Tarbiyyah, da'wah? Pergi jahanamlah.. .aku dah meluat. 
Pergi jahanam bersama Asiah Yusro) 

"Ana dah tukar sim card?"jawab Umar bersahaja. 

"Kenapa tak inform?" 

"Ana nak rahsiakan nombor ana," Umar tak berselindung. 

"Kenapa ni Umar?"hairan Banna dibuatnya. 

"Ntah?!Bosan..."getus Umar. Wajahnya berkeriut kebencian. 



"Bosan? Bosan dengan apa?" 


"Bosan dengan semua yang ada di Taman Islam. Ana rasa terkongkong. Betul- 
betul bosan! Rasa muak bila diajak ke program-program tarbiyyah terutamanya 
smart group. Tolonglah.. .ana tak nak dengar perkataan tu lagi, bosan! Ana tak 
nak semua ni. Ana nak rasa enjoy macam orang lain. Ana tak tahan dan 
memberontak bila kat sini pun korang semua masih nak kongkong ana macam 
kat Taman Islam dulu. Ziarah, usrah, ukhuwwah, da'wah, tarbiyyah... ahh, 
meluat!"terpancul kata-kata yang sarat luahan. 

(Kenapa aku luahkan semua ni? Ahh.. .biarkan.. .biarkan.. .dah lama benar ia 
terpendam) Umar púas dengan luahannya. Peluh dingin memercik di dahi. 

Banna terpaku. 

(Benarkah apa yang aku dengar ini? Alam nyata ke ni?) 

"Umar, nta bosan dengan hidayah Allah?" Banna mengungkap. 

(Gurlp! Bisa sungguh pertanyaan ni!) 

"Umar, kat Taman Islam dulu, nta Ketua Pengawas yang sangat ana kagumi. 

Ana masih ingat lagi kata-kata nta dulu.diri kita ibarat cawan. Kalau kita tak 

tuang di dalam cawan dengan air, molekul-molekul angin akan masuk. 
Begitulah juga diri kita, kalau kita tak tuang dengan ilmu dan imán, anasir- 
anasir lain akan masuk. Kita hajat kepada tarbiyyah untuk mengisi diri kita 
dengan bekalan imán agar hidayah Allah kekal dan tak hilang dalam hati. Kita 
terlalu hajat pada hidayah Allah," Banna menyambung lagi, 

"Umar, ke mana pun kita lari dan pergi, kita akan kembali kepada Allah. Kita 
tak boleh sombong dengan Allah. Allah boleh menapis diri kita daripada 
mendapat hidayah-Nya bila-bila masa saja, sebab tu lah kita perlu bersyukur 
dengan hidayah Allah dan perlu berusaha mengekalkannya. Allah dah 
tunjukkan jalan yang terbaik untuk kita, kenapa kita nak sia-siakannya?" 

"Ahh, jangan ulang ucapan tu lagi. Ana bosan mendengarnya," jiwa Umar 
gersang. Sudah lama tak disirami hujan imán. 

(Itu dulu. Apa yang aku dapat dari semua tu? Kerana semua tu lah, aku 
mengenali Asiah Yusro, lantas sejak itulah perasaanku terseksa. Aku juga tahu, 
kerana semua tu lah Asiah Yusro tak membalas cintaku. Semua tulah yang 
merampas Asiah Yusro dariku. Aku benciü!) 




"Umar, jangan cuba lari dari hidayah Allah. Fikirkanlah, sampai bila nta nak 
berkrisis dengan Allah macam ni? Hidup ini takkan selamanya begini. Kita akan 
mati berjumpa Allah. Nta nak termasuk di kalangan orang-orang yang rugi?" 
Banna tidak jemu melembutkan hati Umar. Banna terdiam. 

(Ahhhhhhhhh....bosannyaü! Tapi, betul juga cakap Banna) 

"Ana tak sekuat nta, Banna. Ana futur, tak larat nak bangun balik. Nantilah,esok 
kalau ada masa ana datang smart group," jiwa Umar terusik. Banna tersenyum. 
Air liurnya tak terbuang sia-sia. 

"Ana akan tunggu nta.Bukan ana je, tapi kami semua akan tunggu nta. Ingat, 
sahabat-sahabat kita rindukan nta, terutamanya mas'ul kita, Dr Azmin," 


Irama handset Umar berbunyi. Umar nampak gugup. 

"Helio, err, nanti abang telefon kemudian. Abang ada tetamu ni..." Umar 
menjawab panggilan dengan ringkas. Banna faham lalu meminta diri. 

"Tak per lah Umar, ana pergi dulu. Nak jumpa adik kembar ana kat stall jap, 
Assalamualaikum. Jumpa lagi," Banna bangun heredar. Umar membalas salam. 
Selang seketika,handsetnya berbunyi lagi. Umar menjawab panggilan itu dengan 
suara lembut. Banna menjeling. 

(Adik dia kot.. .)hati Banna cuba berbaik sangka. Namun, otaknya ligat berfikir 
sesuatu. Basah di ingatannya mesej yang sempat dicuri-curi baca sebentar tadi, 
lalu dia membuat satu sms. 


Assalamualaikum. Smart Group bertukar venue di PWTC, kul 5.30 ptg esok. 


Banna melangkah ke gerai yang berderet-deret tersusun berhampiran 
dewan besar universiti sempena Mujahidah Week. Dia mencari gerai kepunyaan 
Kelab Penulisan. Adik kembarnya berniaga di situ. Dari jauh, Banna melihat 
adiknya Maziah bersama Asiah Yusro, teman baik adiknya sedang sibuk 
menyusun buku-buku di gerai mereka. 



(Ish, Asiah Yusro pun ada?! Seganlah....)hati Banna berbisik. Dia mengakui 
hatinya resah tiapkali terpandang Asiah Yusro, mawar mujahidah acuan Sekolah 
Taman Islam yang sangat dihormati kerana ketokohannya dalam tarbiyyah dan 
da'wah. Lantaran itu, hatinya akan segera beristighfar. Dia tidak mahu jiwanya 
dibiarkan parah dibaham mazmumah. 


Banna memberanikan jua kakinya melangkah mendekati gerai Kelab Penulisan. 

"Assalamualaikum. Maziah, abang nak jumpa, jap," Banna mengajak adiknya 
heredar sedikit daripada gerai itu. Maziah meminta izin daripada Asiah Yusro. 
Asiah Yusro mengangguk lembut sambil mengukir senyuman. Sebelum heredar 
bersama abangnya, Maziah sempat mengambil cebisan-cebisan kertas berwarna 
biru yang baru dikoyak dari dalam lipatan sebuah buku. 

"Kertas apa tu?" Banna menjeling. 

"Tadi, ada sorang classmate Maziah bagi. Geli Maziah membaca ayat-ayat yang 
ditulis lalu dengan spontan tangan Maziah mengoyaknya. Maaf, tak sempat nak 
tunjuk kat abang.." Maziah meyerahkan cebisan-cebisan kertas itu ke tangan 
abangnya. Banna menyambut lalu membelek-belek. 

"Lelaki ke?" 

"Kalau perempuan, Maziah tak kan buat macam ni, bang.. 

"Hidup remaja memang terlalu mencabar. Dugaan cinta macam ni akan datang 
silih berganti. Sebab tu lah kita hajat sangat pada tarbiyyah agar kita tak hanyut 
nanti./'nasihat seorang abang. 

"Abang doakanlah selalu untuk Maziah ye. Hidayah tu milik Allah.. .Maziah 
takut hidayah tu hilang dari diri Maziah jika tergoda dengan ujian ni. Allah tak 
perlukan Maziah tapi Maziah memang terlalu memerlukan hidayah-Nya untuk 
selamat di dunia dan akhirat. Kalau kita tak jaga hidayah Allah, ia boleh pergi 
meninggalkan kita, kan bang?!" 

(Syukurlah Allah masih memberi kesedaran ini kepada adikku. Wanita yang 
ditarbiyyah adalah sebaik-baik nikmat di dunia ini) 


"Mmm.Sama-samalah kita berdoa...." Banna mengangguk setuju. 



"Kau tengok tu! Patutlah dia koyak senang-senang je kad yang aku beli 
mahal-mahal, rupa-rupanya dah ada pak we,” bentak Fathil yang berada selang 
beberapa gerai dari kedudukan Maziah dan abangnya. 

"A'ah lah Fathil. Eh, eh, dia tunjuk kat pak we dia pulak kad kau tu. Aku rasa, 
tentu pak we dia tengah hiña kau teruk-teruk. Melampau diorang ni, Fathil/' 
tambah Joe. 

"Dating depan orang ramai pulak tu," darah Fathil mendidih. 

"Nampak je baik, tapi spesis Fika jugak ni. Yang aku bengang sangat, aku kenal 
pak we dia tu,"gigi-gigi Fathil dicengkam kuat, bergemerincing. 

"Siapa?" 

"Kawan roommate aku. Banna namanya. Ingatkan dia budak waro', tapi sama 
setan cam aku je. Maziah tu pulak memang sengaja dating depan aku, nak 
sakitkan hati aku lah tu," 

"Fathil, kau tengok je awek kau kena kebas depan mata? Kalau aku, aku takkan 
biarkan budak tu. Kena bagi penangan skit..." 

"Aku ni pantang dicabar, Joe. Aku tengah mendidih ni. Dah lah aku meluat 
ngan Fika ramai boyfriend, baru nak pikat perempuan baik, begini pulak 
jadinya. Kalau nak bagi penangan, bukan setakat Banna, Maziah dan Fika pun 
aku nak ajar sekali," 

"Aku tahu kalau Fathil yang cakap memang dia buat," Joe makin mengapi- 
apikan kemarahan Fathil. 

"Joe,malam ni kau dan Umar ikut aku belasah Banna, nak?" 

"Malam ni? Kenapa lambat sangat.. .sekarang ni pun dah boleh belasah ngan 
mulut. Semburlah pedas-pedas skit kat diorang yang tengah berasmara tu," 

Fathil makin terbakar dengan hasutan Joe. 


"Maziah, tahu tak ziarah keluarga Hanif pada cuti semester lepas tu ada 
makna?" 



"Hanif mana ni bang?" 

"Alah, Hanif.. .kawan abang yang hitam manis tu. Dia tak de rupa sangat tapi 
agamanya, insyallah." 

"Oh, yang ada bersama abang ketika kita jumpa hari tu?! Dia dari Sekolah 
Taman Islam jugak ke, bang?" Pergaulan yang terbatas di sekolah itu 
menyebabkan pelajar perempuannya kurang mengenali pelajar lelaki. Begitulah 
sebaliknya. 

"Takk, dia sekolah biasa je. Tapi aktif ikut tarbiyyah kat sini. Dia dalam smart 
group yang sama dengan abang.," 

"Maziah ingat....zaman kecil-kecil dulu, keluarganya selalu ziarah rumah kita. 
Tapi, bila dah besar macam ni dia jarang ikut keluarganya ziarah. Dia tu nakal 
masa kecil dulu,kan abang? Maziah cukup tak suka kat dia dulu. Dia selalu ejek 
Maziah macam-macam," 

"Alah, masa kecil semua orang nakal. Perempuan biasanya baik sikit lah. Kalau 
kita tahu kelemahan seseorang, kita kena ingat, no body is perfect. Kita pun ada 
kelemahan. Membetulkan adalah tanggungjawab kita. Maziah macam mana 
sekarang ni? Boleh terima ke kalau keluarga Hanif masuk meminang?" 

"Sebenarnya, Maziah dah fikirkan semua ni. Umi dah bagitahu Maziah awal- 
awal lagi. Ibubapa Hanif betul-betul berharap. Maziah tak kisah siapa pun yang 
bakal jadi suami Maziah, asalkan fikrahnya jelas dan dia berada di atas jalan 
tarbiyyah dan da'wah. Maziah tak pernah pandang rupa atau kekayaan, Maziah 
hanya hajat pada agama dan bimbingannya," 

"Syukurlah, abang gembira dengan jawapan Maziah...." 


Tiba-tiba. 

"Ingatkan perempuan pakai tudung labuh tu baik, tapi tak sangka ala-ala setan 
jugak. Nak dating pun pergi tempat lain lah woiii.. ."laung Fathil dengan kuat ke 
arah Banna dan Maziah. Mereka terkejut. Beberapa orang pelajar yang lalu 
lalang memandang sinis ke arah mereka dengan kata-kata Fathil yang lantang 
itu. Banna cuba menjelaskan keadaaan. Dia menghampiri Fathil. 


"Fathil...dengar sini..." 




"Aku kenal kau. Hipokrit. Berlagak baik tapi sebenarnya setan...." 

"Fathil..." Banna cuba bersuara lagi. Terhalang. 

"Sudahlah....tak payah nak mengaku baik lagi. Sudah terang lagi bersuluh. Nak 
buat maksiat pun depan-depan orang. Buat malu ñama universiti je," Fathil 
tidak mahu mendengar apa-apa penjelasan daripada Banna selepas memalukan 
mereka berdua di khalayak ramai. Dia púas lalu meninggalkan mereka terpinga- 
pinga. 


Asiah Yusro melihat kejadian itu. Dia bergegas menghampiri Maziah. 
"Sabarlah Maziah, Allah tahu nti adik- beradik," 

"Manusia memang macam tu, bila timbul rasa dendam dan cemburu tak 
bertempat, dia muía lah nak lakukan perkara tak baik pada orang lain," luah 
Maziah dengan gelagat Fathil, rakan sekelas yang sering mengganggunya saban 
hari. 

"Maziah, pandanglah semua orang dari kacamata dakwah. Kasihan lelaki tadi, 
mungkin niat dia ikhlas nak mencegah mungkar di depan matanya tapi kurang 
teliti dengan tindakannya. Lagipun, kedudukan Maziah dan abang Maziah tadi 
memang boleh menimbulkan prasangka, betul tak ?" Maziah mengangguk. 

"Kita doakanlah agar orang sepertinya akan mengenal tarbiyyah dan da'wah bil 
hikmah dengan izin Allah," Kata-kata Asiah Yusro menenangkan hati Maziah. 
Dia berzikir memuji Allah. 


Banna datang menghampiri adiknya. 

"Maziah, kita beristighfarlah atas kejadian tadi. Mungkin silap kita juga. 
Semuanya kerana salah faham," Banna mengingatkan adiknya. Maziah 
tersenyum. Begitu juga Asiah Yusro. 


"Insyallah, bang! Err, abang.. .dia lah yang menghantar kad biru tu. Maziah ada 
mendengar abang panggil ñama dia tadi, abang dah kenal dia, ya?!" Tanya 
Maziah. 



"Dia roommate Umar Al-Mujahid, bekas ketua pengawas sekolah kita dulu. 
Abang selalu ziarah biliknya," Banna menerangkan. Di Taman Islam, siapa yang 
tak mengenal Umar Al-Mujahid. 

"Oh, ingat tak peristiwa kat bus stop tu? Rasanya, Umar lah yang membonceng 
motor dia?" Maziah memandang Asiah Yusro. Asiah Yusro berfikir sesuatu. 
Hatinya res ah mendengar ñama Umar Al-Mujahid. 

(Apa khabar dia sekarang? Masihkah dia seperti dulu? Hebat dengan tarbiyyah 
dan da'wah...). Tak lama kemudian, Asiah Yusro bersuara, 

"Ana pun rasa begitu. Bersyukurlah kalau lelaki tadi sebilik dengan Umar. 
Mudah-mudahan Umar boleh membimbingnya mengenal tarbiyyah dan 
da'wah," 

Banna terdiam dengan kata-kata itu. 

(Alangkah bagusnya kalau begitu. Tapi, aku takut si Fathil pula yang 
membimbing Umar agar lari dari hidayah Allah. Na'uzubillah. Astargfirullah, 
sangka tak baik kat orang pulak aku ni. Astargfirullah) 


Fathil masuk ke bilik dengan nafas kencang berombak di dada. Dipecat 
baju lalu dihempas kasar ke katil. Sejurus kemudian, dia merebahkan badan. 

"Kenapa kau ni, Fathil? Masih gagal tackle Maziah ke?" tanya Umar yang sejak 
tadi memerhati. Umar baru sahaja selesai berbalas-balas sms dengan Fika. 

"Aku bengang betul lah!" 

"Bengang apa?" 

"Maziah dating depan aku tadi lepas sesuka hati dia je koyak kad yang aku bagi. 
Siapa tak bengang?" 

"Orang dah ada pak we, cari lain je...." 

"Huh, tak semudah tu! Ni Fathil.. .dia belum kenal lagi siapa Fathil!" 

"Kau nak buat apa?" Umar ingin tahu. 


"Aku nak belasah dia malam ni. Kalau kau kawan aku, kau kena ikut aku," 



"Belasah perempuan?" (Gila!) bentak hati Umar. 

"Bodoh! Belasah pak we dia lah..." 

"Eh, kau biar betul! Takkan sampai nak belasah orang," 

"Kau memang penakut lah Umar. Benci! Bukannya aku nak belasah betul-betul. 
Takut-takutkan je. Joe pun ikut sekali, tak penakut macam kau! Kau 
bayangkanlah, dia sanggup rampas mak we aku dan sengaja ajak dating depan 
mata aku. Anak jantan mana tak tercabar? " 

"Bila masa kau berjaya jadikan Maziah awek kau? Orang rampas awek kau atau 
kau yang rampas awek orang?" Umar tahu Fathil tak pernah berjaya tackle 
Maziah. 

" Kau tahu apa Umar?! Tu lah.. .asyik gila bersms je. Kau kena ingat, kau dapat 
Fika pun sebab aku. Apa perasaan kau kalau aku nak berbaik balik ngan Fika 
dan ajak dia bermadu asmara depan mata kau?" 

Umar akhirnya mengalah. 


"Hah, tu dia! Kau sedia Joe, kau masuk dulu," Fathil menunding jari tepat 
ke arah Banna yang baru sahaja keluar dari kolejnya menuju ke kafetaria. Wajah 
Banna agak samar dalam cahaya neón yang kurang terang. Fathil, Umar dan Joe 
bersembunyi di sebalik sebatang pokok pinang kota. Tatkala Banna melewati 
kawasan yang agak gelap itu, Joe menerajang Banna dari belakang sekuat hati. 
Tenaganya difokus padu kepada kaki. Banna jatuh terpelanting beberapa meter 
ke tanah. Mukanya tersembam ke batu sehingga hidungnya berdarah. Gigi 
taringnya hampir tercabut.Umar masuk menyerang dengan menyiku belakang 
Banna beberapa kali. Banna masih tersemban di situ. Dia menarik kolar baju 
Banna untuk membuat pukulan seterusnya namun langkahnya mati serta-merta 
tatkala terpandang wajah lelaki itu. 

Banna dan Umar saling berpandangan. Tangan kiri Umar masih kemas 
menggengam kolar baju Banna dan tangan kanannya menggumpal penumbuk. 
Perlahan-lahan Banna melepaskan gengaman dan meleraikan penumbuknya. 
Umar menghulurkan tangan, membantu Banna untuk bangun. Banna 
menyambut dan bangun membersihkan debu-debu tanah di badannya. 


(Kau Banna? Ah...kasihan kau!) kesal hati Umar. 



"Cis, mampuslah korang berdua!" Fathil meradang melihat drama itu lalu cuba 
menyerang Umar dan Banna serentak. Umar bertindak pantas mematahkan 
serangan Fathil dengan menggunakan ilmu taekwando yang dimiliki. Fathil 
sempat membuka beberapa langkah silat tempang dan membuat tumbukan 
tepat sebelum serangannya dipatahkan. Joe pula masuk membantu tetapi 
silatnya juga berjaya dipatahkan oleh Banna walaupun sudah tercedera. Banna 
gagah dan tegap orangnya. Kalau tidak dipukul curi sebentar tadi, mungkin 
mereka tak berpeluang mencederakannya. 

"Woiiü" seorang Pak Guard yang kebetulan meronda menjerkah mereka. 
Cahaya lampu picitnya yang terang meyuluh satu persatu wajah-wajah pelajar 
di hadapannya. Dia sudah berada terlalu dekat dengan mereka. 

(Tiada harapan untuk lari) dengus Joe. 

"Woii. Korang gaduh ye?" 

"Tak, kami berlatih taekwando!" Fathil berdalih. 

"Berlatih taekwando? Takkan sampai berdarah-darah cam ni?" Pak Guard 
menyuluh tepat ke arah Banna. Hidung dan mulutnya berdarah. Gigi taringnya 
yang longgar akibat tersemban ke batu, kini sudah tercabut kerana terkena 
penumbuk Joe. 

"A'ah. Kami ada perlawanan minggu depan. Terpaksa berlatih kat kolej," 
tambah Joe. 

"Jangan nak berdalih. Aku dah masak dengan perangai student. Tak de orang 
yang berlatih sampai berdarah cam ni," Pak Guard masih curiga lantaran 
melihat darah yang makin membuak-buak keluar dari hidung Banna. Begitu 
juga mulutnya. 

"Betul Pak cik. Saya berdarah sebab tersembam ke batu tadi. Tak sengaja," 
Banna pun terpaksa berbohong untuk meredakan keadaan yang menjadi 
semakin tegang.Bukan bohong tapi helah. 

"Lain kali, kalau nak berlatih pun, pergilah dekat court. Yang korang berlatih 
dalam gelap tepi batu-batu kerikil ni, saper suruh? Sudah, aku tak nak tengok 
korang berlatih kat sini lagi. Cari tempat lain!" Pak Guard meyakini kata-kata 
Banna lalu minta mereka segera bersurai. 



"Kau ingat, kau tunjuk baik, aku boleh maafkan kau?" api kemarahan Fathil 
masih menyala-nyala terhadap Banna. Telunjuknya tepat dihala ke arah batang 
hidung Banna. Ketika itu Pak Guard sudah pun berlalu pergi. 

"Woii, Fathil! Kenapa kau tak cakap awal-awal kau nak belasah kawan aku, 
hah?" Umar menengking Fathil. Joe sedang mengurut-ngurut lengannya yang 
sakit dipulas Banna sebentar tadi. 

"Kau ingat aku ni bodoh sangat nak bagitahu kau? Mesti kau tolak awal-awal. 
Aku nak kau nampak sendiri, kawan kau yang tak guna ni lah rampas mak we 
aku. Pas tu dating depan orang ramai, buat maksiat!" 

Umar terdiam. Dia memandang Banna seketika. Dia teringat Banna ada 
mengatakan bahawa dia ingin berjumpa adik kembarnya ketika akhir pertemuan 
mereka petang tadi. 

(Patutlah first time aku tengok Maziah, aku rasa aku pernah nampak dia. Baru 
aku perasan, wajahnya memang mirip wajah Banna) 

"Fathil, awak salah faham.." Banna bersuara, cuba menjelaskan keadaan. Fathil 
segera memotong. 

"Aku tak nak dengar apa-apa dari orang hipokrit macam kau! Maziah tu mak 
we aku, kalau aku nampak korang berdua-duaan lagi sekali, aku takkan serik 
belasah kau," 

"Bodoh! Memang kau salah faham..Umar menengking lagi. Dia tak dapat 
menahan kemarahannya. Kalau dikutkan hati, mahu sahaja dia meramas-ramas 
mulut celupar Fathil yang menuduh Banna bukan-bukan. 

"Salah faham apa? Aku tengok depan mata kepala aku sendiri..Fathil 
menguatkan kenyataannya. 

"Aku pun tengok!" tambah Joe. 

"Kau pun sama bodoh! Buat malu je! Tu adik kembar dia lah, bukan mak we!" 
Umar meyakini Banna memang mempunyai adik kembar walaupun tak pernah 
mengenali kembar Banna sebelum ini. Banna adalah sahabat yang terlalu 
dipercayainya. Fathil terdiam kaku dengan keterangan itu. Merah padam 
mukanya. 



(Aku belasah bakal abang ipar aku sendiri?) 


Dari jauh Pak Guard tadi melihat mereka masih belum bersurai malah bertikam 
lidah pula. Dia menghidupkan motorsikalnya untuk meronda ke sana lagi sekali. 

"Anggaplah tak de apa-apa yang berlaku. Saya minta maaf. Semuanya kerana 
salah faham bukan salah sesiapa/' ujar Banna dengan lembut sambil 
menghulurkan tangannya. 

(Uih, makhluk jenis apa yang baik sangat ni?) Malu sendiri Fathil dibuatnya. Dia 
tidak menyambut salam itu kerana terlalu malu. Dia menumbuk ringan bahu Joe 
untuk mengajaknya heredar. Pak Guard yang semakin hampir membatalkan 
niatnya menegur tatkala melihat adegan Banna menghulur tangan, kemudian 
Fathil dan Joe muía heredar. 

"Tadi, berlatih taekwando. Ni berlatih teater pulak ke?" sempat Pak Guard 
menyindir sambil berlalu pergi. 


Umar merenung wajah Banna. 

"Banna, cederá nta teruk ke?" 

"Sikit je," balas Banna, masih mampu mengukir senyuman. 

"Nta tak patut minta maaf dari Fathil. Bukan salah nta pun. Fathil tu yang 
memandai kata Maziah awek dia. Dia memang macam tu, kalau dah syok kat 
perempuan, memang dia usahakan jugak sampai dapat," 

"Lupakanlah.Sebenarnya, Maziah tu dah ada orang masuk. Ana harap nta 

boleh bagitahu Fathil hal ni," 

" Insyaallah. Ana minta maaf. Ana betul-betul tak tahu mereka nak belasah nta 
tadi," Umar dihantui rasa bersalah apatah lagi melihat sahabatnya berdarah. 

"Tak per, Umar. Lupakan... Nta juga yang tolong ana tadi. Terima- kasih! Moga 
Allah yang dapat membalasnya. Tapi, ana harap nta akan mengambil 
pengajaran. Belasah orang bukan cara untuk menyelesaikan masalah. Silap 
haribulan, boleh kena buang universiti. Kita kena berfikir panjang sebelum 




bertindak. Hari ni, ana, kawan nta sendiri yang nta belasah. Esok lusa, kalau nta 
belasah orang lain pun, dia juga adalah kawan kepada seseorang, anak lelaki 
kepada seseorang dan abang kepada seseorang. Fikirkan berapa manusia yang 
membenci dan tak meredhai nta kalau nta membelasah seseorang!!” Kata-kata 
Banna membuatkan Umar terfikir. 

”Banna, ana minta maaf!” Umar memeluk Banna. Handsetnya berirama 
sekaligus meleraikan pelukannya. Ada mesej yang diterima. 


Bang Umar sayang, esok kita jumpa kat PWTC, jangan lupa pulak! Fika dah tak 
tahan ni. Rasa rindu sangat kat abang. Hidup Fika betul-betul jadi gila tak 
menentu, asyik ingatkan abang je! Esok ye sayang... .luv UH 


Umar serba- salah selepas membaca mesej itu. Wajah Hanif, Syamil, Hizbi, Faizi 
dan Dr. Azmin seakan-akan terpancar dari anak mata Banna, mereka seolah-olah 
sedang melambai-lambai mengajaknya ke smart group pada petang esok. Umar 
membaca mesej Fika sekali lagi. Dia tewas dengan kuasa cinta Nur Syafika. 

”Banna, esok jangan lupa kirimkan salam ana kat semua. Ana betul-betul tak 
boleh pergi smart group,” 

”Baiklah, ana tak berhak paksa nta. Ana cuma mampu mengajak. Ana doakan, 
Allah permudahkan urusan nta untuk siapkan assignment nta,. Kalau sempat 
siap, nta datanglah. Kejap pun tak per/ balas Banna. Mengharap. 


**************************************************** 


Fika tidak putus-putus mengukir senyuman. Wajah kacak Umar Al- 
Mujahid benar-benar membuatkan dia berasa bangga dapat berjalan di sisinya. 
Matanya sentiasa menjeling manja menatap wajah pemuda itu. Dia cuba 
memasukkan jejari halusnya di celah jejari Umar namun ditepis oleh Umar. 
Suasana di tepi tasik PWTC begitu romantis dirasakan. 

”Kita tak boleh bersentuhan lagi, berdosa!” imán di dada Umar bersuara. Fika 
mencebikkan bibir. 


”Alah, pegang tangan je, bukan buat apa-apa yang tak senonoh. Fika kan sayang 
abang. Nanti, Fika jadi milik abang juga. Apa salahnya Fika nak bermanja sikit 
dengan abang,”Fika bersuara manja. Gerak badanya melentok ke sana- sini 



kerana cuba menggoda Umar. Umar terdiam. Gurlpü Tersirap darah 
mudanya.Perlahan-lahan, tangannya dibiarkan berada dalam genggaman Fika. 


Fika púas kerana tindakannya tidak dihalang lagi. Direbahkan pula kepalanya 
ke bahu Umar. 

"Abang Umar sayang, Fika nak tunjuk sesuatu pada abang, tapi Fika takut 
abang marah Fika," 

"Tunjuk apa?" 

"Abang kena janji takkan marah?" 

"Kenapa abang nak marah pulak?" 

"Janjilah dulu sayang..." 

"Okey,abang janji takkan marah Fika," 

Fika tersenyum. Dia membuka selendangnya di hadapan Umar. Kacamata hitam 
yang dipakai turut dipecat seketika. Umar kelu tak terkata apa-apa. 

"Fika nak tunjuk rambut Fika, baru buat teknik rebonding. Lurus tak rambut 
Fika? Abang suka tak?" 

Gurlp! "Fika, pakai balik tudung tu!" arah Umar. 

"Kenapa? Abang tak suka rambut Fika ke?" Fika bersuara merajuk. 

"Err, suka. Tapi, perempuan tak boleh tunjuk rambut dia pada lelaki. Berdosa!" 

"Alah, Fika tunjuk pun pada bakal suami Fika juga. Inilah tanda sayang Fika 
pada abang. Fika memang terlalu sayang kat abang. Salah ke Fika nak 
bahagiakan abang? Abang tu sepatutnya hargai pengorbanan Fika. Abang ingat, 
buat teknik rebonding ni murah ke? Fika bazirkan duit Fika untuk abang. Fika 
nak kelihatan cantik pun semata-mata untuk abang. Ini bukti cinta Fika, bang! 
Tulus cinta Fika pada abang..." Umar makin lemas dihambur kata-kata manis 
Fika.Matanya dikaburi warna-warni pelangi yang indah dalam dunia cinta 
ciptaan syaitan. Imannya direntap-rentap dan ditusuk-tusuk oleh kata-kata Fika. 
Tangannya muía diangkat berani memeluk bahu Fika. Matanya dipejamkan agar 
mindanya boleh terbang menyahut khayalan dunia cinta Nur Syafika. 



"Sejauh mana pun kita bersembunyi, Allah tetap nampak kita/'ungkapan kata- 
kata Dr. Azmin tiba-tiba terngiang-ngiang di minda Umar. Imannya berbisik 
lagi, masih tidak mahu tewas melawan bisikan syaitan. 

Serentak dengan itu, Umar membuka matanya, terbit rasa berdosa. Dia 
memandang sekeliling dan muía terperasan bahawa ada sekumpulan pemuda 
sedang berkumpul di tepi tasik dengan posisi yang sangat hampir dengan 
posisinya. Mereka sedang rancak berbincang sesuatu. Umar menjeling sekilas 
pandang. 

"Gurlp! Diorang?" Dada Umar berombak kencang tatkala melihat Banna, Hanif, 
Hizbi, Syamil, Faizi dan Dr Azmin sedang mengadakan smart group di situ. 


Umar menolak Fika dari pelukannya. Dia mencapai selendang Fika lalu 
memakainya. Kacamata hitam milik Fika turut dipakainya. Fika hairan melihat 
tindakan Umar disusuli ketawa manja. Dia menyangka Umar sedang berlawak 
untuknya. 

"Kenapa abang pakai selendang Fika? Luculah abang ni!" Fika mencubit paha 
Umar. 

"Fika, apa yang kita buat ni berdosa!" Umar bersuara tegas menyebabkan Fika 
mengkeriukkan dahinya. Umar semakin diburu rasa bersalah tatkala melihat 
sahabat-sahabatnya. 

(Ya Allah, aku harap mereka tak nampak aku!) hati Umar menaruh harapan. Dia 
tidak sedar bahawa sahabat-sahabatnya sudah sekian lama memerhati gelagat 
mereka berdua. 

"Tapi.. .ini bukti cinta kita, bang! Fika bahagia dalam pelukan abang. Fika 
sayang abang," 

"Mampuslah dengan cinta! Nak kena tangkap basah?" Umar tiba-tiba 
meradang. Jiwanya takut sekali. 


"Jom balik!" Umar mengajak pulang. 



"Abang, Fika tak fahamlah! Kenapa tiba-tiba nak ajak balik? Fika belum púas 
lagi bersama abang!"wajah Fika penuh keliru. 


"Fika ada sakitkan hati abang ke? Kalau ada, tegurlah Fika, jangan buat Fika 
tertanya-tanya macam ni. Fika tak nak kehilangan abang sebagaimana Fathil 
tinggalkan Fika. Fika sayang abang!" 


"Abang nak balik..Umar berdiri lalu berjalan meninggalkan Fika. 

"Abang Umar, pulangkan tudung Fika!" Fika menjerit kuat membuatkan semua 
sahabat-sahabat Umar berpaling ke arah Umar. Umar turut terhenti langkahnya 
dan memandang sahabat-sahabatnya. Mata mereka bertembung. 

Hanif tiba-tiba tergelak kuat melihat keadaan Umar yang cuba 
menyembunyikan dirinya dengan memakai selendang perempuan. Dr Azmin 
menyiku Hanif. Hanif tunduk terdiam. Umar membuka selendang yang 
dipakainya. Dicampak ke lantai. Air mata lelakinya bergenang. Ditahan sekuat 
hati agar tidak tumpah. Sahabat-sahabatnya datang menghampiri. Fika berdebar 
melihat lelaki-lelaki itu lalu diambil selendangnya sambil cepat-cepat berlalu 
pergi. 

(Pegawai pencegah maksiat ke ni? Baik aku lari. Padan muka kau, Umar. Kau 
hadapilah seorang diri!) 


"Antum semua dah nampak. Ana jahatü!" Umar meluahkan. Suaranya sebak. 

"Umar, kalau kami tak nampak pun, Allah tetap nampak! Dia berada dimana 
sahaja!" Dr. Azmin bersuara. 

"Umar, nta harapan agama, harapan ummah! Kembalilah mencari hidayah 
Allah," Dr. Azmin bersuara lagi. 

"Ana rasa berdosa.Kotor! Tak layak untuk menerima hidayah Allah!" luah Umar 
penuh kesalan. 

"Kita tak layak atau tak nak? Itulah hebatnya kita ada Allah dalam hidup kita. 
Sejahat mana pun kita, Dia tetap sayangkan kita. Kembalilah Umar... .kembali 
bersama kami," Banna memujuk. 



"Ya, Umar. Nta tetap sahabat kami sampai bila-bila. Jangan sia-siakan potensi 
diri nta. Kami masih menaruh harapan tinggi pada nta," lembut kata-kata Hizbi. 


"Umar, di mana hilangnya Umar Al-Khattab abad ke-21 yang bertunas di Taman 
Islam dulu?" Banna mengingatkan saat kegemilangan Umar, Ketua Pengawas 
Sekolah Taman Islam yang berwibawa. 

Syamil dan Faizi turut memberikan kata-kata perangsang untuk menaikkan 
semangat Umar agar kembali di atas jalan da'wah dan tarbiyyah. 


"Tadi, nak luruh jantung ana bila antum nampak maksiat yang ana buat. Tak 
tahu macam mana nak berhadapan dengan Allah bila Allah nampakkkan 
semula maksiat tu di padang mahsyar nanti," Umar betul-betul menyesal. 

"Umar, bertaubatlah. Allah Maha Pengampun. Manusia memang sentiasa ada 
kederhakaannya pada Allah, sebab tu lah kita hajat pada tarbiyyah untuk 
memelihara diri kita. Kita tak boleh hidup sorang-sorang di dunia yang banyak 
perangkapnya ni. Musang akan cepat menyambar kambing yang duduk sorang- 
sorang," Faizi mengatur kata. Umar memeluk Faizi. Seterusnya Dr Azmin, 
Syamil,Banna, Hanif dan Hizbi turut dirangkul erat. Jiwanya sebak. 

(aku bertuah kerana ada sahabat macam korang semua... Aku bosan dengan 
perjuangan, tapi aku tak pernah bosan ada kawan macam korang. Aku tahu, roh 
perjuangan yang aku cuba lari darinya itulah yang menjadikan korang sebaik 
ini...) 


"Keluarga Hanif merisik nti? Alhamdulillah... Bertuah nti kerana akan 
dapat sahabat kita nanti. Ana teringatkan kak Safar, kak Aisyah, kak Husna, kak 
Akmal dan kak Farah. Mereka semua sanggup tak kahwin lagi semata-mata 
menanti pinangan sahabat-sahabat kita. Bukan mereka tak laku, tapi mereka nak 
bersama orang yang boleh membawa mereka terus istiqomah di atas jalan 
tarbiyyah dan dakwah," Asiah Yusro tumpang gembira dengan berita yang 
terpancul dari mulut Maziah namun berita itu membawanya terkenang kepada 
beberapa orang sahibah sefikrah yang masih belum berumah-tangga. 

"Ana pun ada mendengar tentang kak Akmal yang dipaksa kahwin oleh 
keluarganya dengan seorang lelaki. Lelaki tu bukan dalam kalangan sahabat kita 
dan kurang pula kefahamannya tentang tarbiyyah dan da'wah," tambah 
Maziah. 



"Kasihan kak Akmal. Dia mengalami konflik dengan keluarganya sekarang ni,. 
Sama-samalah kita doakan dia, Apa yang ana kesalkan,tak de sorangpun sahabat 
yang tampil berkorban untuk selamatkan kak Akmal sedangkan isu ni dan lama 
dibangkitkan," Asiah Yusro bersuara kesal. 

"Masakan tidak, ramai sahabat nak cari orang luar. Selalunya, dalam bab a'mal 
Islami yang lain kita boleh berpadu kefahaman dan tindakan tapi dalam bab 
memilih jodoh, ramai sahabat yang nak cari sendiri. Mereka tak nak lagi ambil 
Islam secara menyeluruh. Yang cantik je menjadi pilihan, yang kurang cantik 
dipinggirkan," Maziah mencebik bibir. Lipatan tudungnya dibetulkan. 

"Betul. Sepatutnya mereka mengambil pengajaran daripada hadith yang 
menyuruh mereka lebih memandang agama seseorang gadis melebihi 
kecantikan, harta atau keturunannya. Semua itu akan pudar dan hilang kecuali 
imán si gadis," Asiah Yusro menyokong kata-kata Maziah. 

" Tapi, tak semua sahabat begitu.. .nak tak nak, kita kena baik sangka juga 
dengan sahabat-sahabat kita. Tengok, ramai yang berjaya bina baitul da'wah 
mereka. Kita patut bersyukur kerana kita pun antara orang yang dilahirkan 
daripada baitul da'wah. Malah, berpeluang pula menjadi bekas pelajar di 
Sekolah Taman Islam bersama-sama kebanyakan generasi semaian baitul 
da'wah," Asiah Yusro berbaik sangka. 

"Tengoklah juga Hanif, dia tetap memilih sahibah..." Asiah Yusra mengusik 
Maziah yang kelihatan terdiam seketika. 

"Astargfirullah! Lagho ana nanti..." Maziah membulatkan mata. 

"Maaf, ana gurau je.." Asiah Yusro tersenyum manis. Maziah geram diusik. Dia 
berfikir sesuatu, 

"Yusro, nti pun tentu menjadi rebutan sahabat," Maziah pula yang mengusik. 

"Ish, tak de lah. Siapalah ana...." Asiah Yusro merendah diri. 

"Alah, bukan ana tak tahu, nti pernah dicuba sahabat tapi nti menolaknya," 
Tercengang Asiah Yusro mendengar kata-kata itu. 

(Ya, Umar Al-Mujahid pernah merisikku. Tapi, aku tak pernah menolak. Aku 
cuma diam pada risikannya. Jauh di sudut hati, aku harap dia faham bahawa 
diam itu tanda setuju) 


"Mana nti tahu?" dia terkejut bila rahsianya terbongkar. 



"Umi nti kan kawan baik umi ana. Umi nti yang cerita. 


Baru-baru ni pun, mas'ulah kita, Dr. Sal ada minta biodata dan gambar nti, kan?! 
Dah tentu ada sahabat yang berkenan kat nti tu,"Maziah tertawa kecil melihat 
telatah Asiah Yusro yang muía tertunduk malu. 


Di ingatan Asiah Yusro, terimbas kembali bagaimana Umar Al-Mujahid pernah 
beberapa kali menghantar mesej untuk merisik dirinya sebaik sahaja mereka 
dipertemukan kembali dalam universiti yang sama. Tetapi, mesej Umar 
terbengkalai tanpa apa-apa jawapan. Bukan Asiah Yusro tak sukakan Umar Al- 
Mujahid, namun dia terlalu terkejut dengan tindakan berani Umar. Justeru, dia 
mengabaikan mesej-mesej Umar begitu sahaja agar perasaan terkejutnya kembali 
tenang. Dia terkejut kerana dirisik oleh sahabat yang paling dikaguminya di 
Sekolah Taman Islam. Malah, dia sering melarikan diri daripada bertembung 
dengan Umar kerana terlampau malu. Hatinya resah. Memang, Asiah Yusro tak 
dapat lagi menipu diru. Dia juga turut merasakan bahawa hatinya menaruh 
harapan terhadap Umar. Namun, hari-hari yang pantas berlalu, dia terus 
disibukkan dengan akademik, Kelab Penulisan, program-program tarbiyyah dan 
da'wah daripada berfikir soal itu. Dia langsung tidak mengambil tahu 
perkembangan Umar di universiti. Asiah Yusro terlampau menjaga hatinya agar 
tidak rosak, sakit dan mati kerana diracuni ñama seorang lelaki. Baginya, cinta 
adalah ujian yang paling berat dan besar fitnahnya di alam remaja. Dia 
bermujahadah untuk tidak terjebak ke dalam sumur buta itu. 

(Entah bagaimana keadaan Umar sekarang.. .masihkah dia setia menantiku? 

Ahh, ku tepis rindu ini! Aku yakin, dialah orang yang meminta biodataku dari 
Dr. Sal sebab tu aku tak kan tanya Dr. Sal tentang hal ni. Moga, Allah 
memudahkanku untuk membina baitul da'wah idaman bersamanya...) Asiah 
Yusro bermonolog sendiri. Memang sesekali hatinya tidak dapat mengelak 
daripada berfikir tentang Umar. 


Maziah menyergahnya. 

"Tiba-tiba berkhayal, ye?!Fikirkan masa depan? Jangan bimbang, nti wanita 
solehah, tentu mendapat suami yang soleh juga. Moga-moga di kalangan 
sahabat," Maziah mengusik. Dia pula mengimbas sesuatu. Ibunya berjumpa Dr. 
Sal dan ibu Asiah Yusro seminggu yang lepas. Ibu-ibu mereka berkawan baik 



dengan Dr. Sal sejak mereka sama-sama menuntut di universiti yang sama. 
Tujuan mereka adalah merisik Asiah Yusro untuk abangnya, Hassan Al-Banna. 
Namun, ianya diluar pengetahuan Asiah Yusro.Maziah sudah lama menduga 
abangnya menaruh hati terhadap teman baiknya sebelum abangnya itu berani 
menyuarakan hasrat hati kepada ibu. Ibu merekalah yang telah meminta gambar 
dan biodata Asiah Yusro daripada mas'ulah Asiah Yusro iaitu Dr Sal. 

"Bang Umar, baliklah pada Fika. Fika rindu abang Umar yang Fika kenali 
dulu," Fika terus memujuk rayu. Handset Umar sentiasa berirama dengan mesej 
dan panggilan daripada gadis itu. 

"Fika, kita dah tak de apa-apa lagi. Berapa kali orang nak cakap," 

"Abang, sampai hati abang! Takkan semudah ni abang nak tinggalkan Fika? 
Abang tak kasihankan Fika? Apa salah Fika pada abang?" terdengar suara 
tangisan Fika. Hati Umar terusik. 

"Abang, Fika selalu jadi mangsa cinta lelaki. Selepas Fika dah menaruh harapan 
tinggi, senang-senang je lelaki nak tinggalkan Fika. Fika ingat Fika dah jumpa 
cinta sejati selepas menemui abang, tapi rupanya Fika silap. Abang pun sama 
macam jantan lain. Abang langsung tak kasihankan Fika?" Umar terus diracuni 
pujuk rayu dan tangisan Nur Syafika. Berbisa sungguh tangisan seorang wanita 
di hati seorang lelaki. 

"Fika, abang pun masih sayangkan Fika. Tapi, abang tak boleh terima bila 
perhubungan kita ni atas jalan yang salah, jalan yang Allah tak redhai. Abang 
mengakui, abang lemah menghadapi godaan Fika. Abang tak nak peristiwa 
tempoh hari berulang lagi. Fika harus faham, jika Fika sayangkan perhubungan 
ni, Fika kembalilah mencari Allah. Bila hati kita sama-sama mencari Allah, 
barulah kita masih ada peluang untuk hidup bersama," 

"Abang, bimbinglah Fika,"terus merayu. 

"Apa yang mampu abang lakukan. Pergaulan kita terbatas kerana kita adalah 
mahram. Kalau Fika betul-betul hajatkan bimbingan, Fika carilah seorang pelajar 
bernama Asiah Yusro. Abang yakin dia boleh bimbing Fika. Kalau tak silap 
abang, dia selalu hadiri kuliyah Tazkiyatul Nafs oleh Dr. Azmin setiap Ahad 
malam di department abang," 


********************************************************* 



"Banna, ana tak tahan bila selalu dipujuk Fika. Ana kasihan kat dia. Ana 
rasa nak kahwin dengan dia," Umar meluahkan kepada Banna ketika 
menziarahi Banna di biliknya. 

"Umar, ana tengok nta tak pernah nak berkongsi dengan mas'ul kita tentang 
masalah nta ni tiapkali diadakan smart group. Kejap lagi Dr Azmin datang. 
Masalah nta ni rumit. Nta perlu ada syuur perkongsian dengan mas'ul kita. 
Insyaallah dia boleh bantu,". Smart group minggu ini diadakan di bilik Banna. 
Selang beberapa minit mereka asyik berbual, Dr Azmin pun datang. Mereka 
bersalam berpelukan. Tidak lama kemudian Hanif, Hizbi, Syamil dan Faizi turut 
menyusul. Kali ini, Umar berkongsi masalahnya dengan sahabat-sahabatnya 
dalam smart group. Setelah mendengar luahan Umar, masing-masing tampil 
memberikan hujah bernas untuk menolong Umar menyelesaikan masalahnya. 
Umar terharu dengan pandangan-pandangan ikhlas sahabat-sahabatnya. 


"Umar, kita kena sedar matlamat kita yang nak dicapai. Perjalanan kita masih 
terlalu jauh dan berliku. Untuk mencapai matlamat mardhotillah yang kita 
idam-idamkan, kita perlukan teman yang solehah dalam membina baitul 
da'wah. Generasi yang nak dilahirkan adalah generasi yang boleh mewarisi 
da'wah kita ini," Syamil berhujah matang. 

"Kenapa nak cari orang luar sedangkan sahibah kita ramai yang tak kahwin 
lagi?" Faizi menduga. 

"Sebenarnya, ana dah cuba tackle sorang sahibah, tapi dia langsung tak layan. 
Ana tahu ana tak layak untuk sahibah tu. Dia terlalu baik untuk ana. Ana ni 
siapa, banyak dosa! Ana betul-betul serik nak tackle sahibah lagi. Mereka semua 
wanita mulia," wajah Asiah Yusro bermain di minda Umar. 

"Nta terlalu cepat membuat kesimpulan daripada pengalaman yang nta lalui. 
Mungkin cara nta tak berapa kena membuatkan sahibah tu belum terbuka lagi 
untuk menerima nta saat tu. Nta patut cuba lagi dengan perantaraan mas'ul kita 
atau ibubapa. Mungkin cara tu lebih syaro' dan boleh diterima olehnya," Banna 
menasihatkan. 

"Ye, kita kena jaga syaro'. Lelaki tak boleh dekati perempuan dan perempuan 
tak boleh dekati lelaki terlalu rapat walaupun dah bertunang sekalipun. Hanya 
perkahwinan yang menghalalkan semua tu." Faizi menyokong. Umar terdiam 
seketika. 



"Ana sedar. Itulah dosa yang ana buat dengan Fika. Semuanya setelah ana putus 
asa tackle sahibah tu. Kalaulah ana masih di Sekolah Taman Islam, tentu ana tak 
jadi macam ni," sesalan Umar tidak sima. 

"Umar, kat sini baru kita boleh nampak kualiti sebenar diri kita. Kita harus sedar 
bahawa kita takkan selamanya berada dalam suasana seperti di Taman Islam. Di 
sinilah kita perlu berperanan untuk mengubah apa jua suasana yang kita lalui 
dan menjadikannya sebagai suasana mendidik, suasana tarbiyyah. Kita tak nak 
larut dengan suasana, seterusnya menjadi sembelihan kepada sistem," Syamil 
tak lupa memainkan peranannya. 

"Ana rasa nta tak boleh go on dengan Fika walaupun dia kata dia nak berubah. 
Nta ibarat permata yang gemilang untuk Islam. Nta kena cari sahibah," Hizbi 
mengemukakan pendapat peribadinya. 

"Apa pendapat Dr.?" Hizbi bertanya pendapat Dr. Azmin yang cuma diam 
berfikir. Mas'ul sudah tentu banyak pengalaman. 

"Ana malu nak menyuruh nta cari sahibah kerana ana sebagai mas'ul pun cari 
orang luar dulu. Tapi Alhamdulillah, dia dah muía ada kesedaran tarbiyyah dan 
da'wah. Tambah-tambah lagi bila ana kahwin lagi satu dengan seorang sahibah. 
Banyak dia dapat manfaat daripada isteri kedua ana. Alhamdulillah mereka 
boleh hidup rukun damai, sama-sarna berusaha mencetak pewaris da'wah 
daripada zuriat kami," mas'ul mereka meluahkan. Mereka semua memandang 
tepat anak mata Dr Azmin yang jernih berkaca. 

"Walaubagaimanapun, ana sangat-sangat bersetuju dengan saranan untuk 
mencari sahibah sebagai sayap kiri perjuangan. Ana dah lalui, kahwin dengan 
orang luar dan sahibah ni banyak bezanya. Bayangkan wanita yang tak lalui 
tarbiyyah dan kurang persiapan Islam menyebabkan beban da'wah kita lebih 
berat dalam baitul da'wah. Tarbiyyah untuk zuriat kita pun akan turut tergugat. 
Siapa lagi kalau bukan kita yang terpaksa pikul semua tu?" Dr Azmin berkongsi 
pengalaman berharga. 

"Sekarang ni pun, ada beberapa orang sohibah kita yang masih tak kahwin. 

Siapa lagi yang nak selamatkan mereka daripada terlepas ke tangan orang yang 
tak faham tarbiyyah dan da'wah kalau bukan kamu semua?" Masing-masing 
terdiam. 


"Antum semua dah di tahun akhir. Perkahwinan makin dekat dengan antum. 
Sekarang ni, ada seorang sohibah yang dipaksa kahwin oleh orangtuanya yang 



kurang faham. Dia lebih tua dari antum. Orangnya tak de rupa sangat, tapi 
agamanya, Masyallah.Ada yang sanggup?" 


''Ana!" serentak Syamil, Faizi dan Hizbi menyanggupi. Banna, Umar dan Hanif 
terdiam seolah-olah sudah ada pilihan hati. Dr Azmin tersenyum. 

"Bagus. Ramai yang sanggup. Ramai sahibah yang kan terselamat jika sahabat 
seperti kamu sanggup mengorbankan kepentingan diri. Kita tak boleh memilih 
dengan mengikut suara nafsu. Nafsu sudah tentu nakkan yang cantik dan 
pandai menggoda sahaja. Di mana kita letakkan matlamat kita ketika tu?" Dr 
Azmin membuka minda mereka. 


"Ana sebenarnya bukan tak nak kahwin sahibah tapi..Hanif meluahkan isi 
hati sambil memandang wajah Banna. Sudah lama dia memendam rasa tidak 
púas hati apabila keluarganya merisik adik kembar Banna untuknya. Banna 
mengkeriukkan dahi. Hanif faham Banna pelik dengan kenyataannya. 

"Teruskan Hanif...." Sambung Banna, penuh minat untuk tahu. 

"Entahlah, ana tak sangka keluarga ana berkenan dekat Maziah, adik Banna. 
Zaman kecil-kecil dulu, ketika keluarga kami saling menziarahi, ana selalu ejek 
Maziah sebab selalu pakai baju terbalik. Pakai kain pulak senget. Masa zaman 
sekolah menengah pulak, ana tahu Maziah jenis tak suka belajar masak. 
Kebanyakan sahibah ni aktif, tentu ramai yang tak pandai masak. Rasa tak 
percaya bila ana kenajadi suaminya," Hanif mengkritik tanpa berselindung. 

(Fathil separuh gila sukakan Maziah, dia ni pulak nak sia-siakan peluang. Entah, 
tak faham aku dengan dunia ni!)hati Umar berbisik. 

"Takkan itu alasan nta untuk menolak seorang sahibah, tak bersangkut paut 
langsung dengan maslahah da'wah. Itu zaman kecil. Nta pun apa kurang 
nakalnya. Nta terlalu banyak berprasangka negatif. Kalau sekarang ni pun nta 
masih tak púas hati dengan sebarang kekurangan Maziah, nta perlu selidik dan 
nta perlu cari jalan untuk menegur secara hikmah. Ana yakin adik ana boleh 
menerima teguran kerana dia seorang wanita yang ditarbiyyah. Ana boleh 
menjadi perantaraan nta dan Maziah," Banna membetulkan persepsi kolot Hanif 
terhadap seorang sahibah. Bukan kerana sohibah itu adiknya tapi itulah hakikat 
yang perlu disampaikan. Dia lebih kenal Maziah. 




"Ana tahu Maziah tiada kurangnya. Sebenarnya, ana ada sebab lain. Ana rasa 
suka kat seorang sahibah yang ana rasa mustahil ana boleh dapat dia. Terus ana 
rasa tak de mood nak cari sahibah," 


"Nta ni Hanif.. .kenapa buat kesimpulan sebelum berbincang. Cepat benar nta 
kata mustahil. Nta kan ada mas'ul. Kenapa tak bagitahu ana? Ana boleh 
aturkan,"Dr Azmin bersuara. 

"Tak.Ana rasa ana memang tak layak untuk dia. Dia cantik, ana tak. Dia putih, 
anahitam. Dia ...." 

"Huh, cantik jugak yang dipandangnya dulu. Itu suara nafsu nta, Hanif," 

"Maksud ana dia ada segalanya, cukup 4 ciri wanita yang Rasulullah 
sebutkan....malah, kuat pegangan agama dan beramal dengannya! Ana sedar 
ana tak layak untuknya," Hanif membela hujahnya. 

"Siapa?" Dr Azmin ingin tahu. 

"Asiah Yusro..." Hanif tidak segan silu memberitahu. Mata Banna dan Umar 
terbeliak. 

(Asiah Yusro???) hati mereka seakan tidak percaya. 

Dr. Azmin memandang Banna. Banna sudah terlebih awal memberitahunya 
bahawa dia sukakan gadis itu. Malah, Dr. Azmin sudahpun berbincang perkara 
itu dengan mas'ulah Asiah Yusro iaitu Dr. Sal. 


Jam menunjuk tepat angka 11 malam. Kuliyah Tazkiyatul Nafs yang 
dikendalikan oleh Dr. Azmin baru sahaja berakhir. Mata Fika sejak tadi liar 
memerhati Fathil dan Umar yang turut menghadiri kuliyah itu. Seorang lelaki 
yang duduk di sebelah Fathil menarik perhatiannya. Dia menjeling beberapa kali 
wajah lelaki itu dan kemudian menjeling wajah seorang gadis di sebelahnya. 

(Wah, mirip benar! Dah lah sama hensem dan cantik. Adik beradik kembar ke 
ni?) fikiran Fika jauh mengelamun sejak tadi. Sedikit pun pengisian Dr. Azmin 
tidak dihiraukannya. Dia menghadiri program tapi hatinya tak hadir sama, 
akibatnya tarbiyyah tak berjalan. 



(Entahlah kenapa aku datang ke sini, mungkin kerana Umar... atau kerana 
Asiah Yusro yang Umar katakan .Aku sorang je yang pakai seluar. Ni bukan 
tempat yang sesuai untuk orang macam aku!!!) 

(Eh, nampak intim je Fathil dengan lelaki tu. Kalau dulu aku kenal Umar kerana 
Fathil, kali ni, aku mesti goda Fathil supaya kenalkan aku dengan lelaki ni pulak. 
Bolehlah lelaki ni jadi back up andai satu ketika Umar tinggalkan aku) 

Fathil memang menjadi intim dengan Banna selepas peristiwa pergaduhan 
mereka. Mungkinkah ada udang di sebalik batu atau hatinya terpaut dengan 
peribadi mulia Banna? 


Tatkala menyedari pelajar-pelajar yang menghadiri kuliyah itu muía 
bangun beredar, Fika memberanikan diri menegur gadis di sebelahnya. 

"Maaf, tumpang tanya. Err, saya Fika. Awak kenal Asiah Yusro dalam bilik 
kuliyah ni?" Maziah tersenyum. 

"Saya Maziah. Asiah Yusro.. ..hah, yang baru bangun dari kerusi depan tu," 
Maziah menunding jari. Senyumannya masih tak lekang. Gembira dapat 
menolong. 

"Oh, yang pakai tudung labuh warna kelabu tu?" 

(Err, macam ustazah!) 

"A'ah. Jom! Boleh saya kenalkan awak dengannya.." 

"Err, tak pe lah. Saya...." Fika segan melihat perwatakan Asiah Yusro. Namun 
hatinya mendesak untuk berhadapan. 

"Alah, jangan risau. Dia baik, jom..." 

(keranamu Umar...) Fika akur dengan ajakan Maziah. Maziah lantas 
mempertemukan Fika dan Asiah Yusro. 


Asiah Yusro tersenyum ramah menerima perkenalan yang tidak disangka 
itu. Maziah beredar meninggalkan mereka. Dia ingin berjumpa abangnya Banna 
kerana ada urusan peribadi. 



"Tak sangka boleh jumpa awak..." Fika memulakan perbualan selepas saling 
berkenalan. 


"Saya pun terharu sebab awak sudi nak berkenalan dengan saya. Semua ni 
aturan Allah. Macam mana awak boleh kenal saya?" 

(Asiah Yusro, unik ñama kau. Orangnya pun manís. Patutlah Umar tak berapa 
nak layan aku lagi. Mungkin gara-gara kau, perempuan perampas!) 

"Awak kenal Umar Al-Mujahid?" Fika bertanya, mengabaikan persoalan Asiah 
Yusro. 

"Kenal," ringkas jawapannya. Asiah Yusro kehairanan. 

"Macam mana boleh kenal?"lagak Fika bagaikan seorang peguam sedang 
menyoal pesalah di kandang saksi. Nadanya mendatar. 

"Dia satu sekolah dengan saya dulu," 

"Takkan kenal sebagai kawan satu sekolah je kot...awak bercinta dengannya?" 

"Err..." Asiah Yusro teragak-agak menjawab soalan itu. Pelik! 

"Mm, awak tak perlu jawab soalan tu. Dari riak wajah awak pun saya tahu awak 
memang bercinta dengannya,". Asiah Yusro menafikan tuduhan yang tidak 
berasas itu. Gosip liar ini boleh mencemar ñama baiknya. 

(Ya, aku sukakan Umar. Tapi, kami tak pernah bercinta...) 


Fika terus bertindak berani melemparkan tuduhan yang dicipta oleh mindanya. 
Semuanya satu sangkaan semata-mata. Malah, dihamburkan dengan kata-kata 
berbaur fitnah yang menyakitkan. Dia cukup cemburu dan curiga dengan gadis 
itu. Baginya, perempuan yang terpancul namanya di mulut Umar ini telah 
meracuni cintanya. Kehadirannya boleh mengancam kebahagiaan. 

(Cis, kau suruh aku mendapat bimbingan daripada si perampas ni, Umar?! 
Mustahil... Aku tak perlukan bimbingan sesiapa hatta diri kau sendiripun, 
Umar. Aku sudah seronok dengan gaya hidupku. Tak ada sesiapa berhak 
mengajarku!) Fika sebenarnya langsung tidak berminat untuk mendapat 
bimbingan sesiapa. Kata-katanya di hadapan Umar cumalah madah berhelah 



semata-mata. Pada malam itu, Asiah Yusro dijadikan mangsa untuknya 
melepaskan tekanan perasan yang meluat-luat dengan kerenggangan 
perhubungannya dan Umar. Asiah Yusro tenang menghadapi semua itu. 
Walaupun teruk dihina dan dinista namun dia masih mampu tersenyum kerana 
meyakini Allah Maha Mengetahui segala-galanya. 

(Kasihan dia. Entah dari mana didengarnya cerita yang bukan-bukan ni. Tak 
mengapalah, aku yakin Allah sengaja datangkan semua ni untuk mengujiku. 
Ujian itu tanda sayangnya Allah padaku) Asiah Yusro terus tabah. Hatinya tak 
putus-putus berzikir, berbaik sangka dengan ujian Allah. 

(Gila perempuan ni! Kenapa kau senyum pula? Kerana kau púas merampas 
Umar daripada aku? Huh, jangan mimpi lah perempuan. Umar tetap akan jadi 
hak aku) 


"Bang, Fika terseksa hila abang buat Fika macam ni. Fika ajak abang jumpa 
kejap pun abang tolak. Dah lah tu, abang jarang-jarang je jawab panggilan Fika. 
Abang dah benci Fika ke?" 

"Fika, abang nak kembali pada kehidupan bersama kawan-kawan abang. Abang 
rasa lebih tenang bersama mereka. Dulu, abang cuba tinggalkan mereka tapi 
hidup abang jadi tak tenteram," 

"Mereka lebih penting daripada Fika?". Umar terdiam. Sukar bibirnya 
melepaskan ucap. 

"Abang akui, abang tak boleh lupakan Fika," 

"Abang, jawab soalan Fika! Mereka lebih penting daripada Fika?" 

"Ya, Fika!" terperanjat Fika dengan jawapan yakin Umar. 

"Menyampah! Fika benci abang! Fika benci semua lelaki! Fika boleh jadi gila 
kalau macam ni. Jangan terkejut kalau Fika bunuh diri.. 

"Fika, jangan jadi bodoh! Fika ingat bunuh diri tu boleh selesaikan masalah? 
Berlambak lagi masalah dalam alam barzakh. Fika cakap, Fika nak berubah dan 
perlukan bimbingan. Fika dah cari Asiah Yusro seperti yang abang suruh?" 


"Abang, kenapa Fika perlu cari perempuan tu? Fika tahu, kawan yang lebih 
penting dari Fika yang abang maksudkan tadi ialah dia. Abang tak perlu 



berdalih lagi. Abang sengaja nak sakitkan hati Fika. Abang suruh Fika mencari 
orang yang telah merampas abang dari Fika?! Kalau Fika cari pun, Fika akan ajar 
dia!" hati yang sarat dendam tersurat daripada kata-kata Fika. 

"Astargfirullah. Fika, tak baik sangka yang bukan-bukan. Abang cuma berharap 
agar Fika boleh menerima bimbingan darinya....untuk kebaikan Fika juga," 

"Kenapa dia yang harus bimbing Fika? Kenapa tidak abang?" 

(Perempuan ni sebenarnya belum bersedia ditarbiyyah. Dia ada niat lain. 
Hatinya berajakan nafsu. Ini boleh menjadi hijab untuknya menerima hidayah. 
Dia perlu ada kesediaan hati dan keikhlasan niat) 

"Fika, Fika perlu ikhlaskan niat kalau nak kebaikan. Ini bukan nokhtah bidayah 
atau titik muía yang betul untuk berubah. Matlamat tak menghalalkan cara. 
Abang tak boleh nak bimbing Fika sebab fitnah bagi hati abang dan Fika jauh 
lebih hebat nanti. Jalan ni tak syaro'. Kita juga yang terhijab dari hidayah Allah, 
rugilah kita!" 

"Tapi bang, Fika dah pun berjumpa Asiah Yusro. Dia tak sanggup terima Fika 
untuk dibimbing. Fika ni terlalu kotor pada pandangannya. Macam-macam 
dihinanya Fika. Dia seakan jijik melihat pakaian Fika. Fika tahu Fika tak semulia 
dia, tapi salahkah Fika mengharapkan bimbingannya? Bang, hati Fika benar- 
benar terguris dengan sikapnya. Fika tak nak jumpa dia lagi. Fika serik," Fika 
berbohong dengan esak tangis yang dibuat-dibuat untuk mencairkan hati Umar. 

(Boleh percaya ke perempuan ni?) Umar ragu-ragu. 

"Bang, kasihanlah pada Fika. Fika benar-benar ikhlas perlukan bimbingan. 
Abang bimbinglah Fika. Fika akan sanggup lakukan apa saja yang abang suruh. 
Kalau abang nak suruh Fika pakai pakaian macam Asiah Yusro pun, Fika akan 
pakai. Fika hanya perlukan bimbingan abang!" 

"Ahh, jangan buat sesuatu kerana abang! Semua amal kena ikhlas kerana Allah. 
Kalau Fika nak ubah cara berpakaian Fika pun, perlu dengan ilmu dan hujjah, 
bukan ikut-ikutan atau disuruh orang," 

"Bang, Fika akui Fika jahil tentang semua tu. Bagaimana Fika boleh berubah 
tanpa bimbingan orang seperti abang? Bang, tolonglah... Fika rasa Fika perlu 
sangat-sangat jumpa abang. Fika nak pinjam buku-buku agama yang abang 
miliki. Fika betul-betul nak berubah, bang! Jangan biarkan Fika hanyut. 
Kasihanilah Fika..." 



Pujuk rayu Fika berjaya juga mengusik hati Umar. Dia tewas untuk kesekian 
kalinya. Pertemuan akhirnya diatur dengan Fika. 


¿tititititititititititititititititititititititititititititititititititititititititititititititititititititititititititititititititit 


(Kenapa rasa tak sedap hati ni? Asyik nampak muka Banna dan yang lain- 
lain je. Ucapan-ucapan aku kat Sekolah Taman Islam pula, selalu kedengaran kat 
telinga ni. Ada apa-apa yang akan berlaku ke nanti? Allah redho ke tak ni?) 

(Alah, aku jumpa Fika pun untuk bantunya pada kebaikan. Sekejap je. Bukan 
nak buat apa-apa yang tak baik) 

Hati Umar sedang diperangi bisikan-bisikan antara syaitan dan malaikat. 

Umar mencari-cari kelibat Fika. Kedudukan orang ramai berselerak di sungai 
Ulu Yam menyukarkannya menemui Fika. Sudah setengah jam Umar menanti. 
Dia membuka beg galas yang disandangnya, mencari handset. Dia ingin 
membuat sms kepada Fika. Namun, handsetnya tiada. 

(Eh, macam mana boleh hilang?) Otak Umar ligat berfikir. Dia cuba mengimbas 
kembali kali terakhir dia memegang handsetnya. Memang sah, dia 
meletakkannya di dalam beg itu. 

(Peliknya.. .macam mana boleh hilang? Dicuri penyeluk saku kah?) 


(Astargfirullah. Mungkin ini balasan Allah. Handset tu selalu aku gunakan 
untuk tujuan maksiat. Aku dah salah gunakan teknologi sms. Allah Maha Halus 
ujian-Nya, mungkin Dia tak nak aku buat maksiat lagi... .mungkin inilah tanda 
cinta-Nya) Umar terkenang akan dosa-dosanya. Di saat-saat susah begitu, Umar 
pantas teringatkan Allah. Dadanya sebak mengenangkan cinta Allah yang 
sentiasa hadir bersamanya walaupun dia cuba menderhaka lagi. Penyayang-Nya 
Allah. 

"Semakin jauh ku dari-Mu, semakin dekat pula Kau menghampiri daku... 

Oh, Tuhan Yang Maha Pengasih, siapalah diriku di pandangan-Mu...." Lidah 
Umar mengungkap sepotong nasyid. Kemudian, Umar termenung di tepi sungai 
Ulu Yam, di atas sebuah batu besar. Dia tidak lagi terfikir untuk mencari Fika. 
Wajahnya kelihatan risau. 



(Handset hilang... Pedih menerima satu kehilangan. Hati jadi sedih. Ahh, 
bodohnya aku! Kenapa aku tak merasai kehilangan seperti ini ketika aku cuba 
lari dari hidayah Allah dulu??? Bertahun-tahun hidupku tak keruan. Aku tak 
menyumbang apa-apa untuk agama Allah. Siapa yang nak bayar harga kerugian 
itu? Aku kehilangan rahmat dan hidayah Allah kerana aku sendiri cuai 
menjaganya. Baru aku sedar bahawa aku tak cukup ikhlas mencari hidayah 
Allah di Taman Islam. Hatiku ada hijab. Aku lebih mendamba cinta Asiah Yusro 
daripada cinta Allah. Aku remehkan soal keikhlasan hati dan mazmumah yang 
ada tak sepenuhnya kukikis. Kubiarkan ia bersarang. Akhirnya, ia merebak dan 
meracuni hati.Lalu, Allah asingkan aku dari rahmat-Nya seketika. Azab rasanya! 
Aku lemas dalam lautan cinta huta yang sementara. Mujurlah, Dia masih sudi 
memimpinku kembali. Aku tahu, cinta-Nya padaku tak pernah bertepi. Cuma 
aku yang tak menghargai.Cukuplah.. .aku tak mahu kehilangan lagi. Ya Allah, 
Kaulah cintaku!) Hati Umar bermadah pilu. Rasa kehambaan berkunjung 
datang. Rahmat Tuhan. 


Tiba-tiba... 

" Uwarghhhhhhhh " Fika menyakat Umar dari belakang. Wajahnya ceria. 

Pakaiannya seksi menggoda. Rambutnya lurus melepasi bahu, diwarnakan 
perang. Kedua-dua tangannya erat memegang bahu Umar. Umar segera 
menepis kasar. 

"Hey, tak boleh sentuh lah!" 

" Alah, bang! Fika tak sentuh kulit abang pun, kena baju je," Fika merengek 
manja. 

"Perbuatan tu tetap berdosa! Fika tak takut Allah?"suara Umar meninggi. 
Setinggi suaranya mengeluarkan arahan sebagai Ketua Pengawas di Sekolah 
Taman Islam dulu. Dia tidak mahu tertewas lagi. 

"Abang marah Fika? Fika dah tekad, Fika nak bunuh diri!" Fika terus bertindak 
melompat ke dalam sungai Ulu Yam dan muía terkapai-kapai meminta tolong. 
Umar panik. Tanpa berfikir panjang, dia terus terjun untuk menyelamatkan Fika. 
Fika memeluk erat tengkuk Umar sambil ketawa berdekah-dekah. 




"Ha ha ha ha ha ha ha ha ha ha... Hari tu abang kata Fika bodoh sebab nak 
bunuh diri. Tengok hari ni, abang pun bodoh jugak sebab percaya Fika lemas. 
Sungai Ulu Yam ni ceteklah, bang. Mana boleh lemas!". 


Umar tertipu. Dia bertekad untuk bertindak tegas dengan gadis itu kali ini. Dia 
cuba melepaskan dirinya daripada pelukan Fika. 

"Biar abang rasakan hangatnya cinta Fika. Fika takkan lepaskan abang kali ni. 
Tak de lelaki yang pernah menang dengan pelukan Nur Syafika. Ha ha ha ha ha 
ha..." pelukan Fika semakin erat. Mereka bergelut di dalam air. 

"Fika, jangan paksa abang berkasar dengan perempuan," Umar memberi 
amaran. 

"Abang, jangan tipu diri sendiri. Dengar suara hati.. .abang bahagia dipeluk Fika 
macam ni, kan?! Ha ha ha ha ha .. Umar hilang kawalan. Dia geram lalu 
menampar pipi Fika sekuat hati. Tenaga lelakinya membuatkan mulut Fika 
berdarah. Fika terkesima, terdiam dari tawanya. Umar segera mencari daratan. 

"Mulai saat ni, aku tak nak lagi kau ada dalam hidup aku. Syaitan!" Umar 
mampu berkata 'tidak' kepada nafsunya kali ini. 

"Abang...." Fika menangis teresak-esak. Fika berlari dari dalam air lantas 
mengejar Umar. Pakaiannya yang agak ketat semakin melekat di hadan kerana 
basah kuyup. Tergoda imán lelaki. 


Fika berjaya mendapatkan Umar lalu dipeluknya kaki Umar seerat mungkin. 
Badannya direbahkan ke tanah. Umar tidak dapat meneruskan langkah. Dia 
tidak sampai hati menolak Fika dengan kakinya. Di tambah pula dengan 
tangisan Fika berjaya melembutkan hatinya daripada berkasar lagi. Dia 
menyesal kerana mencederakan gadis itu. Aksi itu menjadi tarikan pelawat- 
pelawat yang lain. Fika tidak menghiraukan mata-mata yang asyik memerhati. 
Dia masih menangis dan terus memujuk rayu. 


"Fika, abang minta maaf kerana tampar Fika. Abang tak patut buat macam tu!" 
Umar melembutkan suara. 



"Abang, Fika tak kisah semua tu. Kalau abang nak bunuh Fika sekalipun, Fika 
akan menyerah diri. Fika cuma sayangkan abang. Abang, dengarlah suara hati 
Fika ni, Fika cintakan abang...tangisan Fika terus berlagu hiba. 

(Ahh, aku kena kuat untuk berkata 'tidak') 

"Fika, bangunlah...." Fika akur dengan suruhan Umar. Hatinya menyangka 
Umar telah termakan pujukan. 

"Fika, dengar sini.. .abang terpaksa buat dua pilihan antara cinta Fika dan cinta 
Allah. Abang memilih cinta Allah! Abang harap, abang akan bebas dari 
bayangan Fika. Abang tak nak jumpa Fika lagi. Cukuplah dengan dosa-dosa kita 
selama ni. Pesan abang yang terakhir, ingatlah....cinta Allah takkan 
mengecewakan!" Umar berlalu meninggalkan Fika. 


Tangisan Fika semakin teresak-esak kedengaran. 

"Bang Umar, sampai hati abang! Fika tetap sayangkan abang sampai bila-bila..." 
laungan Fika tersekat-sekat dalam esak tangisnya. Umar memejam mata 
seketika. Hati Umar sangat simpati terhadap Fika. 

(Ah, tidak! Tidak! Tidak!) nafsunya dibantah tegas. Kakinya laju melangkah 
tanpa sedikit pun menoleh ke belakang. 

"Abang, Fika perlukan abang. Fika cintakan abang..Fika menjerit tak keruan. 
Bagaikan orang gila lagaknya. Tiba-tiba langkah Umar terhenti. Perlahan-lahan 
dia menoleh ke belakang. Kakinya melangkah kembali kepada Fika. Adakah 
Umar kan tewas lagi? 


Fika tersedu-sedan melihat Umar berpatah balik menuju ke arahnya. Bibirnya 
cuba mencipta senyuman. Air mata yang laju membanjiri pipi cuba ditahan. 

"Abang, Fika tahu abang kan kembali pada Fika. Cinta kita cinta sejati... Fika tak 
nak kehilangan abang lagi," Fika terharu. Tangannya dibuka untuk menyambut 
kepulangan Umar ke sisinya. 

"Abang...baliklah pada Fika. Fika cintakan abang!" lidahnya terus merayu. 
Langkah Umar semakin menghampirinya. Fika memejamkan mata dan tanganya 
masih terbuka supaya Umar boleh masuk ke dalam dakapannya. 



"'Fika, buku-buku ni untuk Fika! Selepas ni, abang langsung tak mengenali 
Fika yang buruk perangainya seperti ini. Abang harap Fika boleh berubah 
menjadi Nur Syafika yang baru. Carilah cinta Allah.. .di situlah Fika kan temui 
cinta sejati yang Fika cari-cari selama ini..." selepas itu langkah Umar tidak 
terhenti lagi. 

"Arghhhhhhhhhhh. Abang.Fika cintakan abang!" Fika menjerit sekuat hati. 

Dilemparkan semua buku-buku pemberian Umar ke dalam sungai. Umar tidak 
menghiraukan. 

(Langkahku kali ini langkah Mujahid, pantang berundur! Ya Allah, terima kasih 

kerana memberikan aku kekuatan ini. Kekuatan yang pernah Kau berikan 
kepada Yusof menghadapi Zulaikha. Aku memang hajat pada tarbiyyah 
berterusan untuk terus mendapat kekuatan. Dunia ini terlalu dusta dan 
menggoda, hanya jalan tarbiyyah boleh menyelamatkan aku dari murka-Mu. Ya 
Allah, aku takut mengahdapi ujian hari esok. Tolonglah berikanku kekuatan, 
aku tidak mahu tewas lagi. Aku berjanji takkan cuba meninggalkan jalan 
tarbiyyah dan da'wah ini seperti dulu. Cukuplah sekali aku pernah tertipu dek 
nafsu. Akan kuperangi suara nafsu habis-habisan sebagai seorang mujahid 
laksana garangnya Umar di medan perang. Akulah Umar Al-Mujahid!) 


" Umar, Dr. Sal kirim surat kat nta," Banna menghulurkan sepucuk surat. 
Selepas itu dia masuk ke compartment Fathil dan rancak berbual-bual. 
Persahabatan Banna dan Fathil makin erat terjalin saban hari. Umar 
mengkeriukkan dahi. Keningnya diangkat. Dia membuka lipatan surat itu 
dengan berhati-hati. 

(Apasal pulak Dr. Sal tulis surat kat aku?) 


KEBABASAN ADALAH UJIAN KETAHANAN IMANMU 




Kau maukan seseorang 
Memenuhi hatimu 

Kerana kini kau bebas tidak seperti dulu 

Dulu kau disekat dijaga 

Maka kau pun boleh jaga juga 

Tetapi kini kau bebas 

Tak boleh jaga nampaknya 

Satu demi satu tersungkur 

Atau sekurang-kurangnya tumbang 

Atau sekurang-kurangnya kecundang 

Tidak ramai yang boleh jaga 

Cinta bermaharajalela 

Tiada tujuhala 

Ingatlah kau dari sekolah mana 

Sbt sbh mempunyai harapan yang tinggi 

Kami mempunyai impian 

Yang kami mahukan kamu semua memahaminy 

Kami mahukan anak-anak semua 

Meneruskan kegigihan kami 

Menegakkan kalimah itu 

Jangnlah leka nak 

Janganlah kau ikutkan nafsu nak 



Kau belum tahu penanganan dunia ini 

Bukankah kau selalu mendengar nasihat di sekolah itu 

Telah lupakah kau? 

Semuanya? 

Kan belum lama kau keluardarinya 
Di merata tempat 
Disana sini 

Ramai wakil-wakil kami 
Yang ingin membantumu 
Apakah responmu semua? 

Positivekah? 

Atau kau yang mengelak? 

Hati Mama luka 

Jika kau tidak memikirkan DIA 

Dalam melayani nafsu muda yang menggila 

Mama lakukan yang terbaik 

Kerana mencari kerethoan NYA 

Anak-anak Mama tentu lebih faham dari Mama 

Kerana Mama tidak belajar di sekolah itu 

Anak-anak Mama sayang 


Letaklah DIA dalam hatimu 



Penuhilah hatimu dengan cinta terhadapNYA 

Bukan cinta kepada dia yang sementara 

Yang digelar infatuations 

Tidak bermakna 

Cinta kepada dia 

Jika membelakangkan DIA 

Mama Sal... 


Umar menelan liur. Sajak itu tembus menusuk kalbu. 

"Terima kasih Mama..hatinya mesra dengan panggilan itu buat seorang 
mas'ulah yang amat dikagumi. Umar menatap lagi sajak itu. Kemudian dia 
melipat helaian itu dan dimasukkan ke dalam sampul. 

"Eh, masih ada tulisan lain?" dia mendapati di dalam sampul itu masih terselit 
satu lipatan kertas. 


Umar membuka lipatan itu. Hatinya berdegup kencang.... 


Assalamualaikum... 

Akhi Umar Al-Mujahid yang ana hormati, 

Ana harap surat ana ini bebas daripada fitnah dan prasangka. Semoga, setiap 
patah kata di dalamnya dinaungi panji keredhaan. 



Baru-baru ini, ana didatangi seorang gadis bernama Nur Syafika selepas 
selesai kuliyah Dr. Azmin. Dia mendakwa ana telah merampas nta daripadanya. 
Ana keliru denagn kenyataanya dan ana yakin nta pun akan turut keliru. Hanya 
Allah dan kita berdua yang tahu hakikat sebenarnya kita tak pernah bercinta. 

Jiwa ana dapat merasakan bahawa gadis itu terlalu mendalam cintanya 
kepada nta. Ana takkan sesekali menghalang jika dialah pilihan terbaik untuk 
nta. Namun, menyedari bahawa kita masing-masing mempunyai misi baitul 
da'wah yang perlu dilaksanakan demi Islam, ana mendoakan nta dimiliki oleh 
seorang sohibah yang faham tarbiyyah. 

Justeru, ketahuilah... 

Ana menghargai kehadiran risikan nta dalam hidup ana. Ana tak sangka diri ana 
mempunyai tempat di hati nta. Entahlah samada tempat ana itu telah sedia 
dipenuhi yang lain atau tidak. Bagi pihak ana, dari dulu sampai sekarang, 
keyakinan ana kepada agama nta tak pernah berubah. Maafkan ana kerana 
terlalu lama membiarkan nta dalam penantian. Ana takut pada maksiat hati 
yang bakal mendatang andai terlalu cepat memberi jawapan. Kini, ana telah 
bersedia. Ana sedia dipetik.... 


ASIAH YUSRO. 


Umar membaca surat itu berulang kali. Dia bagaikan tidak percaya. Setelah 
bertahun-tahun lamanya, baru sekarang Asiah Yusro memberi jawapan untuk 
risikannya. Selama ini, Asiah Yusro benar-benar membuatkan dirinya terseksa 
dibebani beribu persoalan dan penantian. Sehinggalah baru sekarang 
penantiannya berakhir. Dalam menanti jawapan itu, dia pernah tersungkur di 
pintu cinta Nur Syafika. Nur Syafika menjadi penawar untuk mengubat beban 
penantiannya. Namun, cinta Fika mencampakkannya jauh dari hidayah Allah. 
Jiwanya sering diburu bisikan-bisikan imán yang masih berbaki. Bisikan itu 
merupakan kesan daripada tarbiyyah yang pernah dilalui di Taman Islam. Suara 
imán itulah yang menyelamatkannya daripada terus kehilangan hidayah Allah. 



(Ya Allah! Cinta-Mu tak mengecewakan... Kau terlalu Maha Penyayang. Aku 
yakin, kehadiran cinta Asiah Yusro adalah tanda hadirnya cinta-Mu. Aku hamba 
yang derhaka namun Kau tak putus-putus memberikan rahmat-Mu. Ya Allah, 
layakkah aku yang penuh dosa ini untuk insan semulia Asiah Yusro? Sedangkan 
Hanif merasakan dirinya tidak layak, inikan pula diriku? Asiah Yusro, kau 
bintang agama sedangkan aku, lumpur yang hiña. Aku masih merangkak 
mencari kemulian seperti mana yang kau raih di sisi-Nya. Hatiku milik siapa?Ya 
Allah, hatiku milik-Mu!) 

"Bang Fathil, Fika nak tanya sikit..Fika berjaya mencari nombor baru 
handset Fathil setelah púas mencuba pelbagai cara. Akhirnya, dia 
mendapatkannya setelah memujuk Joe. 

"Kau nak tanya apa lagi Fika? Kita dah tak de apa-apa..keluh Fathil. 

"Abang masih sayangkan Fika?"Fika cuba memujuk Fathil. 

"Aku tak berminat dengan perempuan murahan. Kau ingat aku tak tahu kau 
pernah puaskan nafsu kau dengan berpuluh lelaki? Aku menyesal kerana 
libatkan kawan aku sendiri menjadi mangsa kau," Fathil bertegas. Ketika itu, 
Umar masuk ke compartment Fathil sambil membawa sebuah majalah Haluan. 
Apabila melihat teman sebiliknya itu sedang bercakap melalui telefon, dia keluar 
dan kembali masuk ke compartmentnya. 

"Abang, itu dulu. Fika dah berubah. Bagilah Fika peluang. Fika dah kecewa 
dengan cinta Umar sebab jiwa Fika tetap rindukan abang. Bang Fathil tetap satu- 
satunya lelaki di hati Fika," madah berhelah Fika cukup beracun. 

"Sudahlah Fika. Aku dah cukup muak dengar tu semua. Aku tak nak lagi jadi 
lelaki bodoh yang boleh terpedaya dengan kau. Perempuan murahan!" Fathil 
semakin matang. 

"Woii, jaga skit mulut kau tu Fathil! Kau ingat kau tu mahal sangat? Aku 
sebenarnya tak ingin pun dengan kau. Aku dah muak dengan perangai playboy 
kau tu. Saje je nak test tadi..Fika pula yang mengenakan Fathil. 

"Dah púas cakap? Ada apa-apa lagi?" Fathil menyindir. Fika menarik nafas 
panjang-panjang. 

"Err, izinkanlah Fika tanya sesuatu..." suara Fika kembali dilunakkan. 


"Fika janji ini soalan Fika yang terakhir, Fika takkan ganggu kau err abang lagi 
lepas ni," .Fathil terfikir seketika. 



"Boleh percaya ke dengan janji kau!” 

"Sumpah, bang. Ni soalan terakhir Filo!” 

”Apa dia?” 

"Err, boleh Fika tahu serba sedikit tentang lelaki yang duduk sebelah abang 
malam tu. Alah, malam kuliyah Dr. Azmin tu?” Fika ingin mencuba mangsa 
barunya. Fathil ketawa menyindir. 

”Fika, aku nasihatkan kau bertaubatlah....kau tak bosan hidup jadi playgirl ke? 
Aku dah bosan jadi playboy.. .tak de faedahnya!” Fathil sudah pandai memberi 
nasihat. 

”Eh, siapa kau nak ajar-ajar aku? Mak bapak aku pun tak ajar, kau memandai 
pulak suruh orang bertaubat...”. Fathil mengakhiri perbualan dengan tiba-tiba. 
Malas dilayannya lagi gadis itu. Dia masuk ke compartment Umar. Dia tahu 
Umar masuk ke biliknya tadi untuk mengajak berbual. Fathil menceritakan 
gelagat Fika yang merimaskannya. Umar cuma mendengar tanpa menyampuk. 
Kemudian, Umar menyerahkan majalah Haluan kepada Fathil. 

”Tadi kat café, aku jumpa Banna. Dia kata nak datang sebab nak hadiahkan kau 
buku ni, tapi tiba-tiba dia ada urusan lain pulak. Dia kirim kat aku je lah,” 

”Majalah apa ni? Tak pernah pun aku dengar...” 

”Ini majalah kegemaran Banna. Isinya boleh membantu membina peribadi 
Muslim,” 

”Patutlah Banna baik. Aku memang tak pernah jumpa orang baik macam dia,” 
”Habis tu, aku ni tak baik?” Umar mengacah. 

”Kau? Masa mula-mula aku kenal kau, aku ingat kau waro' tapi rupa-rupanya 
gila-gila macam aku jugak. Sekarang ni, aku tengok kau jadi waro' balik. Aku 
pun tak faham dengan kau,” Umar tersenyum. Fathil yang dikenalinya dulu 
juga banyak perubahan sejak dia intim dengan Banna. Memang benar, seorang 
kawan terlalu mempengaruhi hidup seseorang. Sebab itulah Rasulullah 
menyuruh berhati-hati memilih kawan. 



"Oh, ya. Banna juga kirimkan kad jemputan kahwin ni/'. Fathil mencapai kad 
wangi yang diserahkan oleh Banna. Dia mendengus. Umar faham perasaan 
Fathil ketika itu lalu mengalih topik perbualan. 

"Fathil, cuba kau tengok sajak kat cover belakang majalah tu. Aku sukalah...". 
Fathil lantas membelek. 

Púas sudah, 

Kucari kebahagian, 

Di sisi teman-teman, 

Kudapat hanya kelalaian, 

Ku cari lagi, 

Di hati seorang kekasih, 

Kudapat hanya kekecewaan, 

Dan ku terus mencari, 

Dalam meniti hari, 

Penuh kekosongan... 

Oh, di mana lagi harus ku mencari, 

Membawa sekeping hati, 

Yang sarat kerinduan, 

Rindu yang hada haluan, 

Aku keliru sendiri, 

Apa yang kucari, 

Apa yang kuperlukan 



Aku masih tak bisa mengerti, 

Yang pasti, 

Kekosongan hati ini minta diisi.. 

Sejenak ku tersedar, 

Aku mencari cinta agung, 

Buat jiwaku yang merindukan, 

Hakikat kebenaran, 

Cahaya yang membelah kegelapan, 

Melimpah cemerlang mengisi kekosongan. 

Ku sedar, 

Destinasi pencarianku di sini, 

Ku mencari-Mu Tuhan, 

Mengharap keredhaan, 

Menagih kebahagiaan, 

Dari sinar cahaya imán 

Khazinatul Asrar, Taman Islam. 

"Umar, aku pun suka..." Fathil berkeringsing. Kali pertama dalam hidupnya 
menyukai sajak. Sebelum ini, baginya, sajak terlalu puitis, sesuai untuk jiwa 
perempuan sahaja. 



"Nti dah sedia menerima rombongan meminang minggu depan?" Asiah 
tertunduk malu dengan soalan Dr. Sal. Wajah solehah seorang mas'ulah di 
depannya tak berani direnung. 

"Insyallah!" Ringkas jawapan Asiah Yusro. 

"Ana dengar, sebulan bertunang nti akan terus kahwin. Umi nti yang cakap. 
Baguslah tu! Bertunang lama-lama pun banyak mudhoratnya," 

" Dr. Sal, janganlah sentuh hal ni lagi. Ana malu. Dengan umi pun ana malu nak 
bualkan hal ni. Biarlah hal ni menjadi hal orang tua. Ana pasrah saja..pipinya 
menjadi kemerah-merahan. 


Tepat seperti hari yang dijanjikan, Asiah Yusro kelihatan berseri-seri 
mengenakan baju pertunangan serba pink. Tudung labuh kain satin dengan 
jubah potongan moden menjadi pilihan umi. Nampak ringkas tapi tetap 
menawan. Terserlah gaya anggun seorang muslimah di hari bahagia. Menutup 
aurat dengan sempurna pun masih nampak jelita.Pakaian Islam tak pernah 
lapuk menyusuri zaman. 


Hati Asiah Yusro kian dilanda debaran. Sanak-saudara dan jiran-jiran terdekat 
sudah siap sedia menyambut ketibaan. 

(Ramai sangat tetamu yang umi jemput padahal ni majlis tunang je. Tak pe lah, 
apa salahnya meraikan semua jiran dan sanak-saudara) 

Tidak lama kemudian, tujuh buah kereta tiba di perkarangan rumah Asiah 
Yusro. Rombongan lelaki itu disambut dengan solawat. Debaran makin 
bertambah apabila umi dan kakak muía memimpinnya keluar daripada bilik. 
Ruang dalam rumahnya sudah dipenuhi rombongan lelaki. 


Asiah Yusro mengangkat wajah mencari Maziah. Maziah memberitahu bahawa 
dia akan datang bersama rombongan lelaki. Tatkala itu, dia bertembung mata 
dengan Umar Al-Mujahid yang duduk di tepi Hassan Al-Banna dan Dr. Azmin. 
Fathil pun ada sekali. Cepat-cepat dielakkan pandangannya. 



(Astargfirullah. Aku dan dia tak kahwin lagi, mana boleh main-main mata. 
Mungkin dia pun tak sengaja. Astargfirullah) 


(Hah, itu pun Maziah disisi Hanif. Wah, makin ceria lepas balik berbulan madu 
di Mekkah. Tak sangka dia mendahului abangnya. Fathil tentu pasrah...) Asiah 
Yusro gembira dapat melihat temannya di celah rombongan lelaki. Inilah kali 
pertama dia bersua muka selepas Maziah berumah tangga. 

Sejurus kemudian, wakil keluarga Banna tampil menyuarakan hasrat 
menyunting mawar di taman larangan. Suasana ceria ketika itu. Namun, Asiah 
Yusro terkejut besar. 

(Kenapa ayah Maziah yang melamar, kenapa bukan ayah Umar Al-Mujahid?) 
Baru sekarang dia tahu bahawa rombongan meminang itu adalah daripada 
keluarga Banna bukan Umar seperti sangkaannya. Air matanya menitis tanpa 
disedari. 

(Umar, sekian lama kutepis rindu ini. Kunantikan syariat menghalalkan untuk 
kuluahkan segala kerinduan. Hatiku milikmu, Umar!) Hatinya pedih merintih. 
Dia cuba mengumpul segenap ketabahan namun tidak terdaya. Air matanya 
terus membanjiri pipi. Asiah Yusro sudah jatuh cinta. Cinta yang kudus 
terpelihara untuk Umar rupanya bukan milik Umar. Sukar untuknya menelan 
pahitnya realiti. Air matanya meluahkan segala... 


"Bagi pihak kami, insyaallah tiada halangan. Tapi, kena tanyajuga empunya 
din," suara ayah Asiah Yusro kedengaran bersulam keceriaan. Semua mata 
beralih fokus kepada Asiah Yusro. Senyuman yang tadinya ceria sudah pudar di 
wajah itu. Air mata Asiah Yusro memberi jawapan. Namun mempunyai dua 
tafsiran di minda tetamu, sedih atau terharu. Wajahnya diangkat dan 
memandang Umar Al-Mujahid seketika. Ada sinar pengharapan di matanya. 
Kemudian dia menunduk lagi, melayan murahnya tangisan. Hati Umar terusik, 
jiwanya bergetar. 

(Tidak!Tidak!Tidak! Aku mesti ada kemampuan berkata tidak! Maafkan aku 
Asiah Yusro. Aku memang tak layak untukmu. Kau memang bertuah kerana 
bakal dimiliki oleh Banna, lelaki soleh yang kukagumi. Pilihan Allah Maha Adil 
untukmu. Banna 1000 kali jauh lebih baik dariku) 



"Perempuan ni, bila diam tanda setuju, bila menangis tanda terharu. Tapi, 
berkatalah walau sepatah samada suka atau tidak," mudah ay ah Asiah Yusro 
mencipta pepatah. Hati umi Asiah Yusro pula dirundum resah melihat keadaan 
puterinya. Jiwa seorang ibu lebih memahami emosi anaknya. Itu teori psikologi 
yang banyak dibuktikan oleh realiti. 

(Takkan tangisan terharu sampai cam ni sekali. Ish, pelik!) 

"Kalau malu, bolehlah berbisik kepada umi. Setuju ke tidak?" ayahnya bertanya 
lagi. Dia berusaha mengekalkan keceriaan suasana. Namun, tangisan Asiah 
Yusro muía berlagu hiba bila soalan itu ditanya lagi. Semua tetamu kehairanan. 
Ayah Asiah Yusro juga baru dapat menduga kelainan anaknya. Sebelum ini, bila 
ditanya soal perkahwinan, anaknya itu sering mengelak dan menjawab ringkas, 

" Yusro pasrah je. Tak kira lah siapa yang masuk dulu.. 


Asiah Yusro sedar dia mencipta persoalan. Persoalan yang menyebabkan semua 
orang keliru. Persoalan yang pernah menyiksa hidup Umar suatu ketika dulu. 
Sebaknya cuba ditahan. Dia tak berdaya lagi menahan sedu-sedan, irama sebuah 
tangisan. Dia tak tahu apa yang harus dilakukan dalam situasi begitu. Baginya, 
ini soal hidup dan mati, rumahtangga yang bakal dibina bukan barang 
mainan.Dia bingkas, melangkah sopan masuk ke biliknya. Suasana bagaikan 
dipukau seketika. Suspen sekali... 


' Err, mungkin saya kena betulkan kata-kata tadi, perempuan bila diam, kita 
masih tak tahu, bila menangis, mungkin tanda tak setuju..sempat ayah Asiah 
Yusro berlawak. Tetamu disekitarnya ketawa kecil. Pandai dia menghidupkan 
suasana. Banna memandang Umar penuh tanda tanya. 

"Umar, dia pandang nta tadi.Mungkin hatinya untuk nta. Kalau antum berdua 
sudah suka sama suka, ana reía gantikan nta di tempat ana. Ana takkan 
menyesal, malah ana akan bangga dapat menyatukan dua hati yang bercinta 
kerana Allah," Hassan Al-Banna cekap mentafsir suasana. Umar terdiam. 


(Ah, baiknya kau Banna!) 



Sementara Asiah Yusro cuba melawan perasaan sedaya upaya. Air matanya 
tumpah juga, tak henti-henti. Dia perlukan ketenangan. Penawarnya ada di sisi. 
Al-Quran tafsif dibukanya dengan memejam mata. Mata yang makin sarat 
dengan tangisan. Air mata itu terus menitis laju membasahi satu ayat di dalam 
al-Quran. Asiah Yusro mengesat air matanya yang menodai lembaran suci al- 
Quran. Baris ayat yang basah itu memikatnya. Dia membaca ayat itu berulang 
kali sambil diperhati oleh umi yang berada di sisi, menemani. 

(Masyallah. Indahnya ayat 216, Surah Al-Baqoroh ini. Kurasakan seolah-olah 
Allah sedang berinteraksi denganku. Mungkin, inilah keajaiban al-Quran. 
Terima- kasih Tuhanku, Kau hadir saat aku memerlukan.Ku pasrah pada 
ketentuan-Mu. Dengan cinta-Mu, Kau akan beri yang terbaik untukku. Aku 
yakin dengan-Mu Tuhan. Hatiku milik-Mu) Resah di hati Asiah Yusro terubat 
sudah. Allahlah teman yang menghiburkannya. 


Umi keluar dengan wajah ceña. Hampir sejam tetamu menanti. Masing-masing 
masih tercengang, tertanya-tanya. Namun, tiada seorang pun yang bangun 
mengundur diri. Semuanya bagaikan sabar menanti bagaimana episod itu akan 
berakhir. Sebentar kemudian, Asiah Yusro keluar dengan wajah yang tenang. 
Tangannya mendakap al-Quran. Tiada air mata lagi bersisa di kelopak mata. 

"Yusro, kalau tak setuju, katakan tidak. Abi dan ummi takkan sesekali 
memaksa," Ayahnya cuba mendalami perasaan puteri tercinta. Asiah Yusro 
tidak memberi sebarang jawapan. Dia sedang mengumpul kekuatan untuk 
berbicara. 


Tiba-tiba Banna memecahkan kesunyian. 

"Maafkan saya. Mungkin kita boleh lupakan rombongan pinangan yang tadi. 
Anggaplah saya datang sebagai rombongan kedua untuk menyunting si mawar 
berduri yang mekar di Taman Islam rumah ini buat Umar Al-Mujahid,". Berani 
Banna menyusun bicara. Umar sendiri terkejut dengan tindakannya. 

"Bagaimana di pihak perempuan?" ayah Asiah Yusro memandang anaknya 
sarat harapan. Moga-moga, lamaran kedua ada jawapannya. 

"A'uzubillahi mina syaitonirrojim. Boleh jadi kamu membenci sesuatu, padahal 
ia amat baik bagimu, dan boleh jadi kamu menyukai sesuatu, padahal ia amat 
buruk bagimu. Allah Mengetahui, sedang kamu tidak mengetahui," Asiah Yusro 



membacakan kembali tafsiran ayat 216, Suroh Al-Baqoroh. Allah telah 
memberikannya jawapan. 


"Abi, Yusro terima lamaran Hassan Al-Banna,"jawabnya. Namun, jawapan itu 
masih sarat tandatanya. 

"Pinangan pertama untuk Hassan Al-Banna. Pinangan kedua, dari Hassan Al- 
Banna untuk Umar A-Mujahid. Yang mana satu maksud diberi?"ayahnya minta 
kepastian. Asiah Yusro terdiam lagi. Beratnya menjawab soalan itu. Oh, Tuhan! 
Dia menatap sekali lagi ayat 216. Jiwanya nekad membuat pilihan, 

"Hati saya rasa, Allah ingin jodohkan saya dengan Hassan Al-Banna..Asiah 
Yusro tertunduk malu selepas membuat pengakuan itu. Berakhirlah sebuah 
episod tanda tanya... 

"Alhamdulillah.." suasana ceria kembali. Majlis pertunangan kembali berjalan 
lancar. Kata-kata Asiah Yusro sangat berbekas di hati Umar. Biarlah ia 
meninggalkan parut kenangan buat selamanya. 

(Pergil;ah.. .pergilah cinta Asiah Yusro! Aku tak perlukan cintamu. Ya Allah, 
hanya Kau yang kudambakan bukan sesiapa di kalangan makhluk-Mu. Hatiku 
hanya milik-Mu) Umar memujuk hatinya agar tenang menerima sur atan. Luka 
lamanya membengkak kembali. Dia cuba menyembunyikan segala kepedihan 
dan kekecewaan di hati. Cinta Fika sesekali melambai datang, ditepisnya sejauh 
mungkin. Cinta Asiah Yusro yang menjadi idaman, hadir ketika dirinya teraba- 
raba mencari jalan pulang. 

(Cukuplah selama ini aku telah banyak menzalimi diri sendiri. Asiah Yusro tak 
patut dimiliki orang sepertiku. Potensi da'wahnya akan terhalang! Demi Islam, 
kuredho kau bukan milikku. Ku sedar, sekalipun kita tidak berada di atas 
penyatuan cinta namun kita tetap berada di atas penyatuan cita-cita. Ya, kita 
takkan selamanya rebah dalam kemelut rasa. Kita akan sama-sarna bangkit 
kembali memikul beban tarbiyyah dan da'wah yang sarat perjuangan ini) 


"Umar, sohibah tu lah yang dipaksa kahwin oleh keluarganya. Kasihan 
dia. Usianya dah menjangkau lebih 30 tahun. Ibubapa mana yang tidak risau?" 
Dr. Azmin mematikan lamunan Umar. Tangannya menunjuk kepada seorang 
sahibah. Mata Umar melirik kepada arah yang ditunjukkan. Seorang sahibah 
berwajah gelap dengan pipinya dipenuhi parut-parut bekas jerawat, sopan 
bersimpuh di satu penjuru. Tudung labuh dan jubahnya tetap memikat kalbu 
daripada kacamata imán seseorang. 



"Dia wanita yang ditarbiyyah, wanita mulia! Layakkah dia untuk ana?" Umar 
berbisik kepada Dr,Azmin. 

"Umar, selamatkanlah dia...." Balas Dr. Azmin menyebabkan Umar tersenyum, 
senyuman yang tersirat makna. 

"Err, saya pun boleh jadi hero penyelamatnya," terjulur kepala Fathil yang tiba- 
tiba muncul di celah Dr. Azmin dan Banna. Mereka tersenyum ceria. 

(Fathil tak pandang kecantikan lagi ke? Mungkin imannya dah boleh berbicara) 


Umar Al-Mujahid takjub dengan kuasa imán. Imán mengubah hati insan, 
menjadikan pemikiran seseorang tunduk pada kebenaran. Jalan tarbiyyah dan 
da'wah ini lah yang banyak memberi bekalan imán, 

(Cinta tarbiyyah da'wah,hatiku milikmu!) 

